Shopee Kalahkan Lazada Sebagai Laman E-Dagang Terbesar Di Vietnam

Muncul tiga tahun lewat berbanding Lazada bukan alasan buat Shopee untuk bersaing bersama Lazada. Lebih hebat, mereka berjaya menjadi antara laman e-dagang terbesar di Vietnam serta antara yang dominan di Asia Tenggara

Berjaya mengutip lebih 12 juta tempahan sempena jualan 12.12 serta 11 juta tempahan pada jualan 11.11 sekaligus menunjukkan peningkatan orang ramai terhadap platform ini.

Mengulas dari segi populariti, ramai yang menjangkakan Shopee mampu bergerak dengan lebih jauh lagi melihat kepada jumlah penggunanya yang semakin ramai dimana mereka berjaya mendominasi pasaran e-dagang di Vietnam mengalahkan The Gioi Di Dong. Selain itu, di Indonesia turut menunjukkan persaingan positif bersama pesaing seperti Tokepedia dan Bukalapak.

Difahamkan rahsia disebalik peningkatan pengguna Shopee adalah pengalaman pembelian yang mudah. Tidak dilupakan juga promosi yang berterusan berjaya membuatkan orang ramai semakin tertarik untuk mendapatkan laman ini berbanding beberapa laman penjualan yang lain.

Melihat kepada trend pengguna yang mudah berbelanja serta mengakses laman mereka melalui telefon pintar, Shopee sejak dari awal lagi memfokuskan kepada penawaran yang terbaik buat pengguna telefon pintar berbanding desktop.

Berbincang mengenai barangan yang sering menjadi rebutan di Shopee, difahamkan platform ini berjaya didominasi oleh ruangan health & beauty serta mobile & accessories dimana orang ramai lebih cenderung mendapatkan barangan penjagaan kulit, kosmetik serta telefon pintar.

Setakat suku pertengahan 2018 sahaja, laman ini telahpun mengutip sebanyak 158.5 juta tempahan bernilai $2.7 bilion (RM11.28 bilion).

Mengulas lanjut mengenai pelan strategik Shopee menjelang 2019, pengarah urusan Shopee bercadang untuk memfokuskan kepada peningkatan rangkaian produk dalam meningkatkan lagi jumlah bilangan pengguna di dalam platform ini.

Gabungan kerjasama dengan beberapa syarikat terkemuka juga bakal dipertingkatkan agar platform ini terus kekal releven dalam menawarkan barangan yang menepati citarasa pengguna.

#RealDeal. Nak dapatkan handphone power 8GB RAM + 128GB Storage? Jom tonton video ini.


Shopee Perkenalkan Kad Kredit Visa Dengan Kerjasama Bersama Maybank

Bermula dengan sebuah laman web e-commerce, siapa sangka Shopee mampu menjadi laman pilihan kebanyakan rakyat Malaysia untuk berbelanja bermula daripada mendapatkan barang keperluan sehinggalah kepada mendapatkan kereta.

Terbaharu, Shopee telah bekerjasama dengan Maybank dan Visa dalam memperkenalkan sebuah kad kredit membolehkan pengguna menerima Shopee coins bukan sahaja melalui pembayaran secara atas talian malah melalui pembelian lain secara offline.

Nak tahu apa yang lebih menarik, kad kredit ini turut menawarkan Shopee coins sehingga 5 kali ganda menerusi kempen-kempen terpilih di Shopee merangkumi kempen Hari Raya Cina, jualan 9.9, 11.11 dan 12.12.

Khas buat anda yang berminat khususnya mereka yang kerap shopping di Shopee, kad kredit Maybank Shopee ini sedia untuk didapatkan bermula 1 Julai melalui pendaftaran pada laman rasmi Maybank.

Para pendaftar bakal turut menerima 5,000 Shopee coins yang boleh ditebus melalui pembelian melalui laman Shopee. Apa tunggu lagi? Inilah masanya untuk jimat sambil berbelanja pada laman Shopee.

Ketahui juga cara-cara untuk memohon refund dari Shopee jika penjual berlengah menghantar barang anda.

Ini Caranya Untuk Mohon ‘Refund’ Dari Shopee Jika Penjual Berlengah Menghantar Barang Anda

Kerana Cristiano Ronaldo, Jualan Shopee 9.9 Super Shopping Day Meningkat 3 Kali Ganda


Shopee Perkenalkan ‘SLoan’, Pinjaman Kewangan Sehingga RM100,000 Dengan Kelulusan Sepantas 24 Jam

Dengan peningkatan kos sara hidup pada ketika ini, ramai yang mahu membuat pinjaman menerusi alternatif selain bank. Banyak syarikat yang mahu menawarkan perkhidmatan ini kerana permintaan yang tinggi.

Shopee melihat potensi pasaran yang besar menerusinya lalu mahu menawarkan sebuah perkhidmatan pinjaman kewangan yang dinamakan sebagai SLoan.

Melalui SLoan ini, ia memberikan akses kepada pinjaman kewangan yang disahkan dalam masa tempoh 24 jam. Seperti servis pinjaman lain, setiap pengguna bakal menerima jumlah had pinjaman yang berbeza bergantung kepada penggunaan.

SLoan juga mempunyai caj-caj pemprosesan, penalti lewat bayaran sebanyak 8% kadar faedah dan sebagainya. Shopee dilihat memperkenalkan SLoan ini secara berperingkat kepada pengguna melalui aplikasi Shopee.

Suka diingatkan, orang ramai mestilah menyemak pelbagai terma dan syarat terlebih dahulu. Pastikan anda mendahulukan keperluan asas daripada kemahuan kerana hutang boleh menjerat anda.


ShopeePay Tamatkan Ciri Memindahkan Duit Keluar Terus Ke Akaun Bank

ShopeePay merupakan sebuah dompet digital yang sedia digunakan oleh majoriti rakyat Malaysia untuk membuat pembayaran secara dalam talian menerusinya. Selain menyimpan sejumlah wang untuk pembelian, selepas ini anda mungkin sukar untuk mengeluarkan wang ke akaun bank peribadi.

Terbaharu, Shopee telah mengeluarkan notis peringatan kepada orang ramai berkenaan akan menamatkan ciri mengeluarkan duit dari ShopeePay terus ke akaun bank pengguna. Perubahan ini bakal berkuat kuasa bermula 14 Oktober 2022 kelak.

Menerusi FAQ yang dikongsikan oleh Shopee, tindak sedemikian perlu dibuat atas dasar keselamatan pengguna untuk mengelakkan transaksi ke akaun yang tidak disahkan. Sebagai alternatif yang diberikan, pengguna boleh menggunakan ciri DuitNow Transfer pada ShopeeePay untuk menguruskan sebarang urusan pemindahan wang.

Untuk makluman anda, DuitNow ialah sebuah platform yang dikendalikan oleh PayNet iaitu syarikat di bawah BNM. DuitNow kini membenarkan pengguna menerima wang hanya berkongsi nombor telefon, Mykad dan juga kod QR.


Membeli Di Instagram Kini Lebih Mudah Dengan ‘Shoppable Tags’

Instagram hadir dengan lebih banyak iklan lagi. Dan fungsi iklan yang hadir pada kali ini mungkin membuatkan lebih suka. Fungsi terbaru yang dinamakan sebagai ‘shoppable tags’.

Fungsi terbaru daripada Instagram ini membolehkan pengguna membuat belian terus daripada iklan yang dipamerkan. Hanya dengan menekan produk yang terdapat pada gambar dan seterusnya anda akan dibawa ke laman jualan. Mudah bukan?

Setakat ini fungsi ini cuma hadir buat pengguna iOS sekitar U.S. dan bakal hadir buat pengguna Android dari serata negara buat masa akan datang. Fungsi ini turut hadir dalam iklan bervideo membolehkan pengguna melihat produk dengan lebih mudah dan teliti.

Kami membayangkan fungsi ini pasti mendapat sambutan dengan kerjasama jenama-jenama pakaian dan streetwear terkenal digandingkan pula bersama artis kesukaan ramai. Pastinya jualan melonjak tinggi. Penggemar pakaian mahal pasti suka dengan features terbaru ini.


Shopping Gaya Baru Dengan Teknologi Terkini, Ini Adalah Masa Hadapan

Anda tertanya-tanya cara penggunaan dan perbezaan antara Apple Pay, Google Wallet dan PayPal? Inilah info terbaik untuk anda


11 Tip Membeli-Belah Di Lazada Dengan Seronok Dan Selamat

“Aku kena tipulah,” seorang rakan merungut. “Tak maulah shopping di sana lagi.”

“Aku beli di Lazada dah 8 kali, OK ja,” jawab rakan yang lain.

Berapa ramai yang pernah berada di dalam situasi pertama. Berapa ramai pula yang membeli-belah di Lazada tanpa banyak masalah?

Secara peribadi, saya telah menjadi pengguna sejak 2013.

Sepanjang tempoh ini, sudah 6 kali saya tolong belikan telefon bimbit untuk ahli-ahli keluarga di Lazada.

Semasa jualan Online Revolution pada akhir tahun lepas, saya kepoh mencanang telefon Redmi Note 3 yang dijual hanya pada harga RM499. Seronoknya, seorang kawan membeli secara diam-diam, dan apabila kami bertemu, dia beritahu dia sangat gembira dengan smartphone yang baru sahaja beliau dapat.

Barangan rumah seperti mop dan magic pan, pula, jangan katalah, heaven!

(Magic pan Dessini ini sudah beberapa kali saya beli. Tebal, kedap udara, memasak jadi sedap. Memang best! Mula-mula beli untuk diri sendiri. Tak sangka, ibu, makcik dan sepupu pun suka, maka saya ‘ditugaskan’ untuk membantu mereka. Sempena CNY ini, harganya cuma RM68.90 sahaja. Dapatkannya di sini!)

Amat senang memahami kenapa saya suka membeli belah di Lazada. Majoriti barangan memang jauh lebih murah berbanding di kedai.

Paling seronok, ianya mudah, tak perlu keluar rumah, dan dengan tenang dapat memilih dan membandingkan harga dan ciri-ciri barangan untuk membuat pembelian terbaik.

Kenapa saya yakin? Kerana setelah 20-30 transaksi (mungkin lebih) selama 3 tahun ini, mungkin hanya 1 hingga 2 kali saya mengalami masalah.

Tetapi untuk mencapai tahap ini, ada beberapa perkara perlu anda lakukan.

Lazada adalah sebuah marketplace yang kadang kala tidak terlepas daripada penjual ‘jahat’.

Untuk memilih penjual baik, pilih hanya mereka yang mempunyai rating.

Selepas membuat carian, susun hasil carian menggunakan ‘Rating: High to Low’.

Seperti dikatakan tadi, hanya pilih penjual yang mempunyai rating.

Dalam contoh di bawah, item 3 dan 4 tidak mempunyai bintang, maknanya ia tidak mempunyai rating. Maka, saya akan abaikan item 3 dan 4.

Lihat berapa bintang yang diberikan kepada item yang anda pilih. Berapa banyak reviu?

5 bintang tidak bermakna item itu adalah baik. Ini kerana bilangan reviu lebih penting untuk memastikan ianya satu ulasan yang tulen.

Lazimnya, saya hanya akan memberi lebih pertimbangan kepada item yang memiliki lebih daripada 3 komen.

Dalam contoh di bawah, saya hanya akan memeriksa lebih dalam item 2, dan abaikan yang lain.

Dalam contoh di bawah, 2 item yang dibulatkan adalah calon yang sangat baik.

Baca maklumat produk dengan teliti. Di Lazada, saya pernah terjumpa ada penjual yang menjual penyedut hampagas pada harga sangat murah, tetapi, tanpa wayar pengecas.

Ramai pembeli mengadu di ruangan komen, tetapi penjual tersebut sebenarnya berlaku jujur kerana semua maklumat ditulis dengan terang dan nyata di ruangan maklumat. Hanya, pembeli terlepas pandang.

Apabila harga sangat murah berbanding penjual-penjual lain, berhati-hatilah. Ia mungkin tidak memenuhi keperluan atau jangkaan anda.

Ruangan komen sangat-sangat membantu. Kebanyakan keputusan saya disandarkan kepada ruangan komen.

Adakah barangannya baik? Adakah barangan sesuai untuk anda? Adakah ia satu pembelian berbaloi? Adakah barangan hanya akan jadi sampah setelah dibeli? Adakah ianya cepat rosak/patah? Adakah ianya produk asli? Adakah ianya waranti Malaysia atau antarabangsa? Adakah barangan cepat sampai? Adakah saya akan melompat-lompat gembira setelah dapat barang?

Ini adalah soalan-soalan yang wajar. Untuk item yang mempunyai banyak reviu/komen, kebanyakan persoalan ini sudah terjawab.

Ambil masa untuk membaca satu per satu komen yang ditulis.

Andai komen seperti di bawah, adakah anda akan meneruskan pembelian?

Di Lazada, mereka yang menulis reviu dipecahkan kepada ‘registered user’, ‘verified buyer’ dan tanpa status (‘guest’).

Lebih banyak komen daripada ‘verified buyer’ lebih bagus.

Menggunakan contoh yang sama dengan tip 4, anda boleh lihat barangan ini tidak begitu disukai oleh pembeli tulen (verified buyer).

Dalam satu kes, saya pernah lihat 7 komen daripada ‘registered user’ dan ‘guest’ memuji-muji produk yang dijual. Agak sukar hendak mempercayainya kerana komen yang hype, lagi-lagi tiada komen langsung daripada ‘verified buyer’.

Ada beberapa jenama membuka ‘official store’ atau kedai rasmi di Lazada. Sebagai contoh, Xiaomi membuka Mi Store. Kedai-kedai begini, boleh dipercayai. Mereka juga lazimnya dapat lebih banyak pendedahan di Lazada.

Lihat di bawah, link ke Mi Store wujud di laman utama Lazada.

Dan ini pula, promosi hebat Mi Store yang sedang berlangsung. Xiaomi Redmi 4A 16GB pada harga RM449 sahaja, dapatkannya sekarang!

Fulfilled by Lazada bermaksud barangan itu sudah berada di gudang Lazada dan proses penghantaran akan diuruskan oleh mereka.

Cara pembelian ini berisiko rendah, malah anda boleh abaikan tip 1 hingga 5.

Menggunakan contoh seperti di tip 6, Fulfilled by Lazada boleh dilihat di belah kanan laman web (seperti dibulatkan).

Dapatkan Xiaomi Redmi 4A 16GB pada harga RM449 sahaja, di sini!

Cash on delivery (COD) adalah satu pilihan baik disediakan oleh Lazada.

Andai ini adalah kali pertama atau anda masih takut-takut membeli secara online, saya sangat sarankan anda mencubanya. Ketika awal-awal saya terjebak dengan pembelian maya pun, saya menggunakan kaedah ini.

COD bermaksud anda boleh membuat bayaran hanya apabila barangan yang dibeli sampai di pintu rumah.

Kaedah ini boleh dipilih semasa hendak memilih ‘payment option’

Dengan COD, anda boleh abaikan tip nombor 1 hingga 5 (tanpa bayaran, tanpa risiko, kan?)

Sila ambil perhatian, metod ini tidak semestinya disediakan untuk semua barangan (seperti contoh di atas).

Setelah membuat tempahan dan memilih ‘payment option’, anda akan diberi jangkamasa bila barangan akan sampai.

Ketika ini anda harus mengikuti perkembangan bungkusan anda di laman web kurier.

Andai selepas 2/3 hari tempahan anda masih belum diproses, selalunya ia tidak memberi makna yang baik. Hubungi Lazada atau pihak kurier untuk mendapatkan kepastian.

Dari pengalaman saya, untuk barangan ‘Shipped from Malaysia’, gabungan penjual yang baik dan kurier yang baik selalunya dapat menghantar barangan pada hari ketiga.

Barangan ‘This Item Ships From Overseas’ pula mengambil masa 3 hingga 4 minggu (atau lebih) untuk sampai.

Dalam kebanyakan pembelian, barangan Lazada dihantar cepat, kadang kala lebih cepat daripada status penghantaran di laman web kurier.

Maka, apabila tiada perubahan status selama 2 hari atau lebih, lazimnya meresahkan saya. Adalah baik untuk menelefon terus pihak kurier ketika ini untuk bertanyakan status terbaru.

Jarang sangat saya terdesak sehingga harus telefon.

Tetapi ada satu kes di mana, sudahlah status ditulis ‘Problem’, apabila saya telefon pula, ianya tidak pernah dijawab. Telefonlah 3 ke 4 kali, ianya amat menghampakan, (Skynet, you’re suck!) Selama beberapa hari, barangan tersangkut di status ‘Problem’ dan saya hanya dapat gigit jari.

Cukuplah! Setelah 2 kali menghadapi status ‘Problem’ untuk tempahan yang sama, terus sahaja saya e-mail pihak Lazada meminta pembatalan, urusan pemulangan wang dibuat segera. Memang saya harus puji Lazada bab ini, kerana urusan pembatalan dan pemulangan wang adalah sangat mudah. Tak banyak soal!

Esoknya, saya mendapat panggilan, “Kakak, saya hantar parcel dari Lazada. Saya sudah ada di depan rumah kakak.”

Terperanjat, saya menjawab, “Eh, bukahkah saya sudah batalkan pembelian? Tak mahulah saya terima.”

“OK,” terus sahaja abang motor berlalu pergi. Bab penghantaran, Lazada memang harus perbaiki.

Nampak sangat pihak kurier tidak kemaskini status terbaru dengan Lazada.

Andai anda tidak berpuas hati dengan barangan yang sudah dibuka pun, Lazada ada proses pemulangan yang teratur.

Ini, bagi saya, adalah barisan pertahanan paling akhir. Setakat ini saya tidak pernah gunakannya, tetapi sekurang-kurangnya saya tahu pilihan ini ada.

Sebelum itu, suka saya ingatkan, jangan terjebak dengan hutang kad kredit. Bayar penuh setiap bulan apabila bil sampai. Hanya orang gila bayar caj minima dan sanggup pening kepala menghadap compound interest setiap bulan.

Ok, berbalik kepada tip shopping, sebelum anda gunakan tip ini, lebih elok anda menghubungi pihak Lazada, kurier atau lain-lain untuk berbincang dahulu.

Andai mereka tidak dapat menyelesaikan masalah anda, baru gunakan tip ini. Hubungi pihak kad kredit, dan minta mereka buat chargeback.

Chargeback boleh digunakan apabila timbul pertikaian akibat barangan tidak seperti yang digambarkan, rosak/ pecah, palsu, salah saiz, terma kontrak seperti polisi pemulangan atau jaminan wang kembali tidak seperti dijanjikan, dan lain-lain.

Anda akan ditanya beberapa soalan, dan sekiranya tuntutan anda berjaya, anda berpeluang mendapatkan wang anda semula.

Tuntutan mestilah dilakukan dalam tempoh 120 hari selepas pembelian atau penghantaran dibuat.

Hubungi pihak kad kredit untuk mengetahui bagaimana mereka boleh membantu.

Lazada tidak sempurna dan banyak lagi perkara harus dibaiki. Satu perkara paling penting mereka harus lakukan adalah untuk memberi wajaran (weightage) lebih kepada item yang mempunyai lebih banyak reviu.

Amat pelik untuk melihat item 5 bintang tetapi baru diulas 2 kali mendapat tempat lebih tinggi berbanding item 4 bintang yang sudah diulas 57 kali. Algoritma harus diubah agar ianya tulen dan lebih membantu pelanggan membuat keputusan.

Apa pun, ini tidak menghalang saya (dan anda) untuk membuat pembelian di Lazada. Dapat barang baekkk pada harga murah, siapa tak nak, kan?

Selamat membeli belah, dengar-dengar, iPhone 7 dijual murah di Lazada sempena Tahun Baru Cina.

Atau, anda boleh beli 7 barangan rumah termasuk penghawa dingin di sini.

Jangan lupa, ikuti Vocket pada Jumaat depan untuk lebih banyak pro tip shopping.


The Shore Oceanarium Melaka, Destinasi Percutian Yang Ideal Bersama Keluarga

Sudahkah anda merancang destinasi percutian bersama keluarga untuk cuti sekolah akhir tahun ini? Jika belum, kami ada sesuatu yang menarik untuk dikongsikan. Sebelum itu untuk pengetahuan anda, cuti sekolah akhir tahun akan bermula pada 25 November 2017 hingga 1 Januari 2018. Satu tempoh yang agak lama. Ini masa untuk anda merancang jadual percutian anda.

Buat para ibu bapa yang masih tercari-cari destinasi mana yang baik untuk bawa anak-anak bercuti, kami cadangkan untuk melawat The Shore Oceanarium Melaka. Destinasi ini bukan sahaja menyeronokkan untuk anak, malah boleh menambahkan lagi ilmu pengetahuan mereka terhadap hidupan laut.

The Shore Oceanarium ini antara salah satu tempat tarikan yang kian popular di Melaka, ia merupakan hasil kerjasama bersama Jabatan Perikanan Melaka. Di sini terdapat pelawat boleh melihat pelbagai spesies hidupan laut disamping mengenali nama saintifik serta habitat haiwan tersebut. Untuk ibu bapa, boleh jadikan The Shore Oceanarium sebagai destinasi bercuti sambil belajar untuk anak anda.

Selain dapat melihat hidupan laut dengan lebih dekat, The Shore Oceanarium menawarkan banyak aktiviti menarik yang lain. Antaranya adalah seperti aktiviti Junggle Quest, Ocean Journey, Dangerous Marine Species yang mana ia mendedahkan jenis-jenis hidupan laut yang merbahaya, Kampung Penyu serta banyak lagi. Boleh dapatkan maklumat lanjut di sini.

Untuk ke sini, anda boleh terus menuju ke The Shore Shopping Complex dan The Shore Oceanarium ini terletak di tinggkat dua. Waktu operasi pula adalah bermula pada pukul 10.30 pagi sehingga 9.00 malam. Manakala harga tiket pula di tawarkan pada harga RM25.00 untuk kanak-kanak dan RM35.00 untuk dewasa.

Sebenarnya sangat menarik untuk berkenalan dengan hidupan laut, hidupan laut merupakan anugerah semula jadi yang tidak terperi cantiknya dan mereka masih kekal sebagai satu misteri besar dalam kehidupan manusia.


Gambar Kampung Di Perlis Ini Tular Selepas Mendapat Perhatian Daripada Apple

Sekiranya anda mengikuti Instagram syarikat Apple, pastinya anda cukup tahu dengan gaya penjenamaan syarikat ini yang sering berkongsi gambar yang diambil pengguna iPhone melalui hashtag #ShotoniPhone.

Pada kali ini, perkongsian Apple melalui pengguna @dinnyaiman mendapat perhatian netizen khususnya netizen tempatan selepas sebuah kampung yang terletak di Perlis iaitu Kampung Sahabat berjaya dikongsi oleh akaun dengan 21 juta pengikut ini.

Disuatu ketika pagi itu, fajar hanya baru sejengkal membuka tirai. Hembusan lembut bayu pagi didesa. Mengukir senyuman ketenangan. Kicauan burung berterbangan keseronokan, Memecah kesunyian pagi. Jauh berbeza berbanding di kotaraya. #shotoniphone #createexplorediscover #exploreperlismy

A post shared by  Dinie Aiman (@dinnyaiman) on Jun 18, 2019 at 6:10am PDT

Berdasarkan perkongsian @dinnyaiman, beliau mengambil gambar ikonik ini pada 13 November sebelum dihubungi pihak Apple pada 26 November untuk dikongsikan. Mengulas mengenai model iPhone yang digunakan, beliau nampaknya menggunakan iPhone 7 Plus bagi mendapatkan gambar yang penuh dengan penceritaan ini.

Para netizen tempatan juga nampaknya sangat berbangga dengan pencapaian lelaki ini yang berjaya termasuk dalam perkongsian gambar Instagram Apple. Berikut merupakan reaksi netizen mengenai perkongsian tersebut.

Sebelum ini, perkongsian gambar Masjid Sri Sendayan Seremban yang diambil menggunakan iPhone 11 Pro berjaya membuatkan netizen teruja. Turut dikongsikan, usaha baik lelaki ini yang menghadiahkan iPhone buat bapanya.

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu


Lihat Kolaborasi Pertama SHOWROOM Malaysia X Vans ‘2130’

Kalau anda sudah lama dalam scene skate dan kasut di Malaysia, anda pasti kenal sangat dengan butik SHOWROOM ini. Dengan reputasi kedai ini di kalangan sneakerheads, mereka berjaya membuat kolaborasi bersama jenama antarabangsa Vans untuk koleksi yang super cool ini.

Koleksi ‘2130’ mengambil inspirasi dari waktu 9.30 malam, di mana waktu ini adalah waktu kebiasaan untuk para skaters bermain  skate disebabkan waktu malam yang tidak begitu panas dan timing paling baik selepas balik bekerja.

Model Sk8-Hi dan Old Skool dipilih untuk kolaborasi ini. Material 3M reflective digunakan dan tambahan Velcro strap di bahagian tepi untuk pemakai menambah rekaan checkerboard jika mahu. Awesome concept!

Koleksi Vans X Showroom ini mendapat reaksi positif dari sneakerheads antarabangsa. Tidak pasti sama ada kasut ini akan dijual secara edisi terhad atau tidak. Yang pasti ianya akan berada di pasaran 9 Disember ini di butik SHOWROOM Times Square. Save the date guys!


‘Ajar Maksud Kura-Kura Pun Rumit’- Video Rakyat Malaysia Bersama Isteri Minah Salih Buat Netizen Terhibur

Perkahwinan campur sudah tidak asing lagi dalam kalangan rakyat Malaysia. Terbaharu, sebuah video memaparkan seorang lelaki, warganegara Malaysia yang memiliki sebuah keluarga di Amerika Syarikat tular di Twitter.

Menjadi buah mulut netizen apabila lelaki tersebut iaitu Kumaar telah lancar cabaran bercakap bahasa Melayu selama 24 jam. Menerusi video tersebut, Kumaar bercakap bahasa Melayu dan isterinya turut mencuba bercakap dalam bahasa Melayu.

Orang Malaysia kahwin dengan US dan dia buat 24 hours challenge cakap BM dengan isteri dia. Nak ajar apa maksud kura kura pun complicated. 😂 pic.twitter.com/2e22wOvDKi

Rata-rata netizen berasa bangga akan perkongsian Kumaar yang secara tidak langsung mempromosikan bahasa Melayu di mata dunia. Malah, para netizen turut berasa terhibur dengan video tersebut yang memaparkan ‘kesabaran’ Kumaar untuk menerangkan perkataan kura-kura kepada isterinya.

this is the purest and most beautiful thing ever!!😭💕 THIS is relationship goals! https://t.co/ZYlfU0RejN

— SaranJr. (@saranjr30) December 29, 2020

Love how he educates his wife. Anyway, yes i screaming at my phone "TURTLE LAAAA TURTLE!!!!!!!" https://t.co/VixiOMiuFW

— whodatt (@ohitsnaynay) December 29, 2020

— kak maneh (@pineapple_manis) December 29, 2020

Bukan itu sahaja, para netizen turut bangga dengan Kumar walaupun menetap di Amerika Syarikat tetapi tetap bangga menjadi anak Malaysia. Malah, Kumaar juga turut mempromosikan budaya Malaysia di luar negara.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Tular Hingga Ke Seberang, Netizen Indonesia Turut Tidak Senang Dengan Video ‘Instafamous’ Terkenal

Dakwa Neelofa Miliki Gangguan Personaliti Narsistik, Teori Lelaki Ini Jadi Bualan Netizen

Permohonan Maaf JKR Kuala Langat Dianggap ‘Double Standard’, Netizen Luah Rasa Kecewa


Shuib Kembali Terbuka Hati Cari Pengganti Selepas Anak-Anak Beri Petunjuk

Sejak pemergian penyanyi terkenal, Siti Sarah Raissudin pada 9 Ogos tahun lalu ternyata meninggalkan kesan mendalam buat Shuib yang terpaksa membesarkan 4 orang anaknya tanpa insan tersayang di sisi.

Selepas pemergian insan tersayang, Shuib juga kerap digosipkan dengan beberapa selebriti atau usahawan wanita di Malaysia.

Akhirnya Shuib memberitahu bahawa anak-anaknya mula memberi petunjuk ingin ibu baharu supaya dapat menjaga dan menjadi peneman mereka.

Menurut laporan Gempak, Shuib juga mengatakan hatinya sudah bersedia untuk memulakan kehidupan dengan pasangan yang baru buat dirinya dan ibu kepada anak-anaknya setelah kehilangan insan yang tersayang.

Bekas anggota Sepahtu tersebut juga berkongsi ciri-ciri seorang ibu kepada anak-anaknya lebih penting daripada ciri-ciri seorang isteri untuk dirinya. Tetapi baginya kalau mendapat seseorang wanita yang memahami dan serasi dengannya adalah satu kelebihan buatnya.

Sementara itu, Shuib juga mengatakan dia perasan anak-anaknya seperti mahunya mencari pengganti buat ibu mereka tetapi buat masa sekarang belum ada rasa nak berkongsi mengenainya.

Siti Sarah Raissuddin meninggal dunia selepas melahirkan anak keempat, Ayash Affan dalam keadaan dijangkiti Covid-19 pada masa itu di Unit Rawatan Rapi (ICU), Hospital Universiti Kebangsaan Malaysia (HUKM).


Shuk Hot FM Dilamar Dalam Konti Sewaktu Sedang ‘On Air’?

Shuk Sahar atau lebih dikenali sebagai Shuk Hot FM katanya telah dilamar seorang perempuan ketika sedang on air. Aduh, macam-macam ya sekarang ni, tahulah kena kuarantin di rumah. Perempuan yang melamar Shuk tu namanya Atira Karma. Eh! macam kenal sahaja siapa orangnya. Apa lagi? Jom tengok apa yang terjadi.

Fuh! siap datang nak masuk minang terus kat konti radio tu. Memang tak sabar betul Atira Karma ni ya. Hantaran juga bukan biasa-biasa. Chek Hup Kopi Oh! diberinya. Memang terbaik! Kopi ini terdapat dalam perisa Asli dan Gula Perang.

Di dalam satu peket terdapat 10 uncang kopi. Nak tahu apa lebih best? Satu uncang sudah cukup hasilkan dua cawan. Menjimatkan bukan?

Bukan sahaja rasa kopi ini yang kaw, Chek Hup Kopi Oh! ini diperbuat daripada campuran biji kopi Liberica dan Robusta yang memberikan kopi yang rasa enak dan menyegarkan! Kopi ini juga tiada penambahan perisa kopi tiruan dan perisa Gula Perang mempunyai khasiat gula perang asli yang sedap.

Dengan Chek Hup Kopi Oh!, anda akan lebih bertenaga untuk melakukan apa sahaja aktiviti harian anda. Cepat dapatkannya dengan segera di kedai berhampiran anda atau di Shopee dan Lazada Chek Hup official store. Untuk makluman lanjut anda boleh layari laman web Chek Hup.

Perkongsian gambar pembukaan Starbucks di Perlis secara tidak langsung berjaya membuatkan para netizen teruja. Klik pautan di bawah untuk mengetahui lebih lanjut.

Netizen Kongsi Keterujaan Pembukaan Starbucks Pertama Di Perlis Tahun Hadapan

Disangka Nurseri, Kafe Tersembunyi Di Puchong Ini Sesuai Untuk Anda Yang Mahukan Ketenangan

Bawa Konsep Initial D, Kafe Fujiwara Tofa Di Ipoh Ini Diserbu Peminat


Shuk Kongsi Pengalaman Seram Dan Mengejutkan Ternampak ‘Entiti’ Di Set Penggambaran

Pengacara dan penyampai radio, Shuk baru-baru ini berkongsi pengalaman seramnya ketika menjalani sebuah penggambaran. Dia dikatakan ternampak sesuatu.

Kejadian tersebut sempat dirakam oleh krew OHBULAN! yang berada di lokasi kejadian. Betul ke hantu? Anda lihat dan nilailah sendiri.

Oh, rupa-rupanya Hantu Lampin. Terkejut kami! Kesian Shuk sampai pengsan-pengsan dibuatnya.

Untuk pengetahuan anda, Genki! merupakan jenama lampin bayi yang sedang menempa nama di Malaysia. Lampin bayi Genki! mampu menyerap dengan cepat dan mempunyai kualiti yang sangat lembut, selembut awan.

Genki! juga ialah satu-satunya produk lampin bayi yang mempunyai saiz S dengan jumlah lampin sebanyak 87 keping setiap pek. Menarik bukan?

Dapatkan pek lampin bayi Genki! bermula dari saiz ‘S’ di Lazada dan Shopee! Untuk maklumat lanjut, anda boleh layari laman web Genki! atau tekan sahaja sini.

Di bawah ini kami listkan beberapa kisah ‘seram’ dan anda boleh klik pautan di bawah ini untuk baca lebih lanjut.

Netizen Berbalah Tentang Kesahihan Rakaman Video Penampakan ‘Hantu’ Dari Indonesia Ini

Kisah Hotel Peninggalan British ‘Berhantu’ Di Taiping Yang Ramai Tidak Tahu

5 Legenda Hantu Yang Terkenal Dan Menyeramkan Di Malaysia


Si Isteri Cipta Kejutan Dengan Menempah Hotel Bertemakan ‘Hello Kitty’ Buat Suaminya

Menempah hotel untuk membuat kejutan kepada pasangan mungkin sesuatu yang biasa. Namun, lain ceritanya dengan pasangan ini yang menempah hotel bertemakan Hello Kitty buat suaminya.

Lebih epik, kejutan ini cuma diketahui suaminya selepas mulai check-in di bilik yang ditempah. Perkongsian Twitter mangsa iaitu suaminya @amymedusa turut mendapat perhatian warganet setelah menerima lebih 20,000 retweet.

Melihat kepada jumlah perkongsian yang mendapat ramai, beliau turut menukar nama tweet handle beliau kepada Amy Kitty buat sementara waktu. Berikut merupakan perkongsian beliau mengenai hotel yang bertemakan Hello Kitty ini.

Untuk pengetahuan anda, hotel bertemakan Hello Kitty ini bertempat di Fantasy Hotel, Melaka. Sekiranya anda merupakan peminat Hello Kitty atau mahu turut suprise pasangan anda, mungkin ini tempatnya.


Siang Hidup Malam Meninggal, Pengalaman Menyaksikan Kematian Segera Yang Menginsafkan

Kejadian ini berlaku semasa saya masih belajar di Universiti Sains Malaysia. Saya masih ingat ketika itu saya berada di tahun 4 pengajian, dan apa hobi saya setiap malam minggu? Pergi ke Jabatan Kecemasan HUSM, kerana di sana, tidak kira anda pelajar perubatan mahupun kejururawatan atau pelajar pembantu perubatan, kerja pasti ada.

Pesakit yang memerlukan POP cast kerana patah tangan, pesakit yang perlu diambil darah, pesakit yang memerlukan IV drip, pesakit yang memerlukan dressing. You name it, they have it. Emergency, mana pernah free.

Ceritanya bermula apabila seorang pesakit, Pakcik Isa yang dihantar oleh keluarganya dan dia di triage ke zon merah, iaitu zon kritikal. Lelaki berumur 68 tahun itu kurus badannya, daripada luaran sahaja sudah nampak tulang rusuknya yang bergerak mengikut alunan pernafasannya. Rambutnya putih, berjanggut tetapi tiada misai, dan berkopiah.

Sebab dia dihantar ke wad kecemasan adalah kerana dia hampir pengsan di rumah. Dia mempunyai penyakit darah tinggi, dan masih merupakan perokok aktif.

Secara jujurnya, sewaktu menjadi pelajar perubatan, kebanyakan daripada kami nak tahu cerita tentang pesakit atas dasar ingin belajar semata-mata, tiada langsung rasa untuk menyelamatkan nyawa pesakit. Segalanya dilakukan atas sebab ingin belajar, mendapatkan ilmu sebanyak mungkin, itu sahaja.

Perokok atau tidak, jumlah pendapatan isi rumah berapa ringgit, anak berapa orang, semuanya ditanya. Maklumlah ketika itu pengalaman masih lagi tiada, jadi kadang-kadang tidak tahu mana yang penting dan mana yang tidak penting.

Naluri seseorang pelajar perubatan untuk menyelamatkan nyawa hanya akan ada ketika dia mula bekerja sebagai doktor kelak. Memang itu adalah hakikatnya. Itupun jika mereka bekerja dengan ikhlas, tanpa mengira masa dan wang ringgit.

Balik ke cerita asal, pesakit tersebut di-triage-ke zon merah kerana hampir pengsan, dan tekanan darahnya yang rendah, iaitu 90/60mmHg sahaja serta kadar denyutan nadinya yang laju.

Saya segera memasukkan branula hijau di kedua-dua tangan Pakcik Isa, salah satu segera dimasukkan normal saline (air garam) oleh jururawat di situ, dan sebelah lagi jarum bakal digunakan untuk memasukkan ubat-ubatan.

Sekali cucuk sahaja dah masuk, maklumlah pesakit lelaki, kurus, uratnya besar. Bak kata orang, kalau gagal nak masukkan branula untuk pesakit macam tu, pergilah tukar power cermin mata tu.

Yelah, pesakit yang masuk ke hospital pastilah ingin sembuh daripada penyakit, ini pula kita dok cucuk beberapa kali, tak ke kesian tengok mereka.

Keadaan Pakcik Isa sangat tenang, dan atmosfera di situ sungguh aman sehinggalah Pakcik Isa tiba-tiba bangun membongkok di atas katil serta memuntahkan darah. Sangat banyak jumlahnya.

Saya segera memberinya plastik kuning untuk muntah, keadaan yang aman damai jadi kelam kabut. Pegawai perubatan (doktor) kecemasan datang, ubat menghentikan darah terus diberi.

House officer di situ terus menghubungi bank darah, 4 pint diminta. Normal saline dialirkan sepantas mungkin, dan jarum kedua turut dimasukkan normal saline. Hal ini adalah bagi menstabilkan tekanan darahnya.

Darah yang keluar bukanlah darah lama, atau bukanlah coffee-ground vomitus (iaitu darah yang sebahagiannya sudah membeku), sebaliknya frank blood, darah merah yang dimuntahkannya membasahi katil dan lantai wad kecemasan.

Pakar Jabatan Kecemasan terus ke Pakcik Isa, pendarahan ulser peptik (bleeding peptic ulcer) menjadi diagnosis yang mungkin. Pakcik Isa diimbas di bahagian abdomen untuk menyisihkan (exclude) diagnosis lain, akan tetapi, benda yang ditakuti menjadi kenyataan.

Pakcik Isa mempunyai pendarahan triple A. AAA atau abdominal aortic aneurysm adalah penyakit dimana ada pembengkakkan di bahagian abdominal aorta, iaitu salur darah utama yang terletak di bahagian abdomen kita. Antara risikonya adalah merokok, dan juga darah tinggi.

Pembengkakkan salur darah ini menjadikan dindingnya lemah, dan pendarahan amat mudah berlaku di dinding yang bengkak. Oleh kerana ianya salur darah utama, pendarahan di situ mempunyai kadar kematian yang tersangat tinggi.

Pakar bedah dihubungi, Pakcik Isa masih sedar walaupun selepas muntah darah yang agak banyak. Dia hanya baring telentang sahaja, bernafas laju, dan setakat ini, tekanan darahnya masih stabil dengan normal saline.

Pakcik Isa tidak pernah ke hospital sebelum ini, dia hanya mengetahui dia mempunyai sakit darah tinggi pun kerana dia pernah periksa di klinik sebelum ini. Tidak pernah makan apa-apa ubat-ubatan langsung. Saya khuatir, bimbang inilah kali pertama dan kali terakhir dia ke hospital.

Perbincangan hangat berlaku antara pakar bedah dan pakar kecemasan. Peluang untuk selamat menjalani pembedahan adalah 10%, anak-anak Pakcik Isa dipanggil, untuk berbincang mengenai bapa mereka.

Anak-anaknya membuat keputusan untuk tidak membedah kerana risiko yang sangat tinggi, bak kata orang, bedah mati, tak bedah pun mati. Anak-anaknya mahukan bapanya pergi dengan tenang.

Pendarahan itu masih aktif, dalam erti kata lain, jika tidak dibedah, dia akan mati malam itu juga. Dan jika dibedah, 9 daripada 10 peluang dia akan mati di meja pembedahan.

Pakcik Isa muntah lagi, darah merah membasahi bajunya, lencun, serta sehingga menitik-nitik di atas lantai kecemasan. Tisu saya hulurkan, namun tidak cukup, saya segera ke sinki di Zon Kuning untuk mengambil lebih banyak tisu.

Saya urut-urut belakang Pakcik Isa, dia muntah lagi. White coat saya yang tadi putih, kini menjadi warna jersi pasukan Manchester United. Namun saya tidak kisah, walaupun sepatutnya saya perlu menjauhi darah pesakit yang mungkin membawa pelbagai kuman serta virus.

Pakcik Isa semakin restless, resah dan gelisah. Saya ke tepi untuk memberi laluan anak-anak dan cucu Pakcik Isa. Pakcik Isa yang tadinya berbaring kini duduk di atas katilnya, nafasnya semakin laju, namun masih berbicara seperti orang biasa.

Dia minta saya air kosong, segera saya mengambilkannya. Sambil saya hulurkan gelas kepadanya, sempat lagi dia minta maaf kerana muntah di kot putih saya. Saya melihat dalam-dalam matanya

Hanya Allah yang tahu perasaanya. Perasaan bahawa nyawa akan diambil dalam masa beberapa jam lagi, atau mungkin beberapa minit lagi.

Saya lihat sahaja muka Pakcik Isa, dalam hati saya, bukannya perasaan sedih, sebaliknya perasaan takut.

Takut yang amat sangat membayangkan sekiranya diri ini berada di tempatnya, membayangkan alam barzakh, alam kubur, perasaan ditarik nyawa oleh malaikat, membayangkan anak-anak bakal ditinggalkan.

Takut. Seksa sakaratulmaut, seksa kubur. Takut, amalan di dunia yang sedikit, sembahyang yang tidak cukup, puasa yang belum diganti, dosa sesama manusia. Ya Allah, takutnya hati ini.

Muka saya jadi pucat, jantung jadi sebegitu laju melihat kejadian tersebut. Ya, malah semasa saya menulis ini, saya masih merasakan benda yang sama.

Pakcik Isa duduk di atas katil, berbual-bual dengan anak-anaknya di akhir hayat, memberikan kata-kata akhir, wasiat dan apa yang terbuku di dalam hatinya.

Saya menyapa anaknya yang menangis, supaya tidak menunjukkan kesedihan kepada bapanya. Selawat dan istighfar, serta doa dan ungkapan 2 kalimah syahadah, itu sahaja yang boleh dibuat waktu itu

9.42 malam, Pakcik Isa tercungap-cungap. Oksigen diberikan, dia mula tidak sedar. Tidak berbicara.

Nafasnya semakin dalam, tetapi pendek, ibarat kelemasan. Mulutnya dibasahi darah, mukanya pucat, urat di dahinya timbul. Matanya terpandang ke atas.

Saya jadi takut, namun saya beranikan juga untuk melihat.

Tekanan darahnya 40/20 mmHg, denyutan nadinya mula perlahan. Satu denyutan dalam masa beberapa saat.

Mengikut sains, pancaindera yang pertama akan hilang adalah penglihatan, dan terakhir adalah pendengaran. Bacaan Yassin berterusan dibacakan warisnya.

Tiba –tiba mukanya berkerut, macam sakit yang amat sangat. 2, 3, 7 saat, segala-galanya terhenti.

Jantungnya berhenti berdegup, tiada lagi pernafasan. 0, semuanya kosong, tekanan darah 0, kadar nadi 0, anak matanya mengembang.

Dia diisytihar meninggal dunia jam 9.50 malam. Putus segala hubungan dengan dunia. Putus segala amal kebaikan didunia kecuali 3 perkara.

Tiada siapa yang tahu apa yang dirasainya, pendek kata, siapalah saya nak judge sama ada dia meninggal dengan cara elok atau tidak.

Itu adalah pengalaman saya kali pertama melihat bagaimana seorang manusia, yang daripada sihat dan normal, sehingga ditarik nyawanya. Takut, sangat menakutkan.

Juga memikirkan, seperti Pakcik Isa pada hari kematiannya, cuba anda bayangkan. Bangun pagi seperti biasa, tiba-tiba petang anda hampir pengsan, senja anda di hospital dan malam anda meninggal dunia.

Ya Allah, betapa tidak bersedianya, betapa tidak bersedianya hambamu ini untuk menghadapi kematian. Al Fatihah kepada pesakit tersebut, semoga rohya diletakkan di tempat orang yang beriman. Amin.

BACA: ‘Night Round’ Malaikat Maut, Pengalaman Aku Saksikan 4 Kematian Berturut Dalam Satu Malam


Siap Ada Konsert Dan Duit Raya, Raya Tak Lengkap Jika Tidak Singgah Di 4 Lokasi Ini!

Tamat sudah sebulan kita berpuasa, sampai sudah masanya untuk kita berhari raya! Kami pasti anda akan pulang ke kampung untuk beraya bersama saudara mara. Jika beraya di ibu kota sekalipun, pasti banyak jemputan open house raya tahun ini!

Buat julung kalinya, Gamuda Land mahu menjemput anda berhari raya ke STARS of Eid Live Concert di 4 lokasi ini; Gamuda Cove, Gamuda Gardens, twentyfive7 dan Jade Hills di mana banyak aktiviti akan berlangsung dan paling best, anda akan dihiburkan dengan persembahan artis ternama. 4 konsert berbeza di 4 lokasi!

Jarang-jarang terjadi berlangsungnya konsert hebat di kawasan perumahan. Jadi Gamuda Land tampil berbeza untuk hiburkan masyarakat di samping pengunjung dapat menikmati keindahan perbandaran di Gamuda Cove, Gamuda Gardens, twentyfive7 dan Jade Hills. Jom kita lihat artis mana yang terlibat di STARS of Eid Live Concert nanti.

1. Gamuda Cove Experience Gallery (6 Mei 2023, 5.00 petang – 9.00 malam)

A post shared by Dayang Nurfaizah (@dayangsayangkamu)

Gamuda Cove menjadi lokasi pertama untuk kickstart konsert yang hebat ini. Sebelum konsert, pengunjung akan disajikan dengan juadah hari raya secara percuma, sesi cabutan bertuah, Property Talk oleh Ahyat Ishak, penampilan khas penyampai radio HotFM dan persembahan pentas oleh Dayang NurFaizah!

P/S: Ini juga masa terbaik untuk anda mendapatkan tawaran hebat untuk tiket SplashMania

2. Gamuda Gardens Experience Gallery (14 Mei 2023, 12.00 tengah hari – 9.00 malam)

A post shared by FAITHFUL (@faithfulmusicmy)

Lokasi seterusnya adalah di Gamuda Gardens dan anda akan disambut dengan Xploria Open Day nanti! Jika anda pernah ke Xploria Open Day yang dianjurkan oleh Gamuda Land sebelum ini, anda pasti tahu betapa meriahnya acara ini.

Dengan pelbagai aktiviti yang akan berlangsung, akan ada juga Bazar Raya, petting zoo dan acara utama konsert oleh Faizal Tahir & Shiha Zikir.

3. twentyfive7 Experience Gallery (20 Mei 2023, 9.00 pagi – 6.00 petang)

A post shared by Ning Baizura (@ningdalton)

Uniknya sambutan di sini nanti, pelbagai aktiviti eco-friendly disediakan untuk orang ramai yang hadir bertemakan wetland antaranya cardboard puzzle untuk flora fauna yang boleh didapati di event ini; workshop mesra alam sekitar seperti cara tanam cendawan dan sayur anda sendiri, cara penyediaan pemakanan sihat dan pameran perabot diperbuat daripada kadbod. Pengunjung akan dihiburkan dengan persembahan hebat legenda Ning Baizura dan Shiha Zikir.

4. Jade Hills Experience Gallery (21 Mei 2023, 5 petang – 9 malam)

A post shared by E L L A (@ellaaminuddins)

Jade Hills menjadi lokasi terakhir sambutan ini dan Ratu Rock Negara, ELLA akan membuat persembahan bersama-sama Shiha Zikir dan Funky Fresh Dance! Jangan terlepas juga untuk tawaran menarik di Bazar Raya dan makan bersama keluarga dengan pelbagai pilihan makanan yang ada di Raya Food Truck bazaar.

Sebelum tu, Gamuda Land nak bagi duit raya juga kepada anda. Nilainya pun besar iaitu RM1,000! Caranya? Anda hanya perlu mendaftar di sini dan cari 10 ketupat yang tersembunyi. 10 peserta paling pantas akan menang hadiah wang tunai RM1,000 setiap seorang. Best! Untuk bermain, boleh klik di sini.

Anda juga berpeluang dapat hadiah misteri sekiranya anda dapat membuka ‘Mystery Box’. Anda hanya perlu melawat experience gallery di atas dan bertemu wakil jualan Gamuda Land.

Seronoknya raya dengan Gamuda Land! Lapangkan masa untuk ke semua 4 lokasi kerana setiap lokasi pasti akan memberi pengalaman yang berbeza. Untuk info lanjut, boleh klik di sini  atauikuti laman Instagram Gamuda Land di sini  dan Facebook di sini. Selamat Hari Raya dan jumpa anda di sana!


‘Siap Boleh Panggil Sayang’- Pakej Kejut Sahur Dijual Di Shopee Serendah RM2 Khas Untuk Anda Yang Bujang

Tidak lama lagi, umat Islam akan mula berpuasa dengan kehadiran bulan Ramadan. Mesti ada daripada anda yang takut tidak terjaga untuk sahur, bukan?

Percaya atau tidak jika kami katakan ada yang mengambil kesempatan ini untuk menawarkan perkhidmatan kejut sahur? Pastinya, ini satu kemudahan buat mereka yang sukar bangun pagi untuk sahur.

Menjengah ke Shopee, kami mendapati ada beberapa pakej perkhidmatan kejut sahur khas buat mereka yang ‘single’ dengan menelefon ataupun menghantar pesanan. Menariknya, harga ditawarkan tidaklah mahal iaitu bermula dari RM2 sehingga RM50 bergantung pada perkhidmatan yang dimahukan.

Menerusi butiran-butiran yang diberikan, ada juga peniaga menawarkan pakej istemewa kepada pelanggan iaitu pakej perkhidmatan mesej dan telefon dengan panggilan manja seperti baby atau sayang.

Bukan itu sahaja, para pelanggan turut boleh menetapkan waktu untuk mereka dikejutkan bangun sahur, namun waktu itu tidak boleh diubah selepas melanggan. Jika anda tertarik untuk mencuba perkhidmatan ini, bolehlah menjengah ke Shopee dan membuat tempahan dengan klik di sini.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Bersedia Eksport Karipap’- Netizen Bangga Siri Mechamato Terima Sambutan Hangat Di Jepun

Bengang Penyakit Isteri Jadi ‘Bahan Gurauan’, Will Smith Tampar Chris Rock Di Anugerah Academy


Siap Guna Lesung Dan Pes Tempatan, Mat Saleh Masak Laksa Kari Terima Pujian Netizen

Sebut sahaja laksa, pelbagai jenis laksa boleh didapati di Malaysia seperti asam laksa, laksa kari, laksa Johor, laksa Sarawak dan banyak lagi. Mana satu ‘favourite’ laksa anda?

Terbaharu, seorang pengguna TikTok @andy_cooks telah berkongsi video resipi memasak kari laksa dan dapat dilihat dalam video tersebut dia menggunakan pes laksa buatan Malaysia.

Babe wanted curry laksa for lunch. #foodtok #cooking #food #fypシ

Bukan itu sahaja, bahan-bahan yang digunakan juga lengkap seperti kari laksa di Malaysia. Lebih mengejutkan apabila lelaki itu menggunakan lesung untuk menumbuk bahan-bahan masakan.

Perkongsian video tersebut telah meraih perhatian orang ramai terutama sekali rakyat Malaysia dan rata-rata terpegun dengan cara mat saleh itu memasak kari laksa.

Malah, segelintir netizen mengatakan resipi yang digunakan lelaki itu hampir sama dengan resipi kari laksa sedia ada buatan tempatan. Bukan itu sahaja, rata-rata netizen turut terkejut kerana lelaki itu menggunakan batu lesung untuk menumbuk bahan masakan.

Para netizen turut memuji skil lelaki terbabit dan mengatakan laksa kari buatannya kelihatan sedap. Ketika artikel ini ditulis, video ini telah meraih lebih sejuta tontonan dan mendapat lebih 100 ribu tanda suka.

Mat Saleh Tular Jual Nasi Lemak RM3, Habis Dalam Masa 2 Jam

Bekas Lokasi ‘Shooting’ Filem Senario, Netizen Seram Lihat Keadaan Terkini Resort Mewah Yang Terbengkalai

Sunyi Sepi Seperti ‘Ghost Town’, Netizen Sedih Lihat Keadaan Terkini Pasar Wang Kelian


Siap Penumpang Penuh, Bekas Pemandu ‘Rally’ Lenjan Pula Perodua Alza 2022 Naik Genting Highlands

Setiap kali ada kenderaan baharu dilancarkan di Malaysia, Genting Highlands pasti menjadi ‘lokasi wajib’ untuk menguji kemampuan  kenderaan berkenaan memanjat kawasan berbukit setinggi 1,865 meter itu.

Terbaharu, pemilik pertama Perodua Alza 2022, ‘Abang Gan’ daripada portal PanduLaju telah menunaikan permintaan orang ramai yang memintanya memandu MPV baharu itu menaiki Genting Highlands dengan seorang ‘tetamu istimewa’ — YS Khong, salah seorang figura automotif tempatan dan bekas pemandu rali profesional.

Dalam video berkenaan Perodua Alza serba baharu itu dimuatkan dengan kapasiti penuh seramai 6 orang. Walaupun berat kenderaan bertambah, namun ‘Uncle YS Khong’ tenang memandu MPV tersebut dengan cekap dan profesional hasil pengalamannya sebagai Juara Rali Malaysia 5-Kali.

Perkongsian video itu telah mendapat pujian dan ucapan terima kasih daripada warganet yang sudah lama ternanti-nantikan ‘jawapan’ sama ada Perodua Alza 2022 larat untuk menaiki Genting Highlands.

Semua persoalan anda mengenai Perodua Alza 2022 hampir terjawab di dalam video berdurasi hampir 18 minit itu. Anda boleh tonton penuh video tersebut yang kami kongsikan di atas.

Pelbagai tips dan pesanan yang dikongsikan oleh ‘Uncle YS Khong’ dan ‘Abang Gan’ kongsikan sepanjang perjalanan pandu uji mereka menaiki Genting Highlands.

Paling penting sekali kata mereka berdua, sentiasa memandu secara bersopan dan berhemah kerana kita berkongsi laluan yang sama dengan pengguna jalan raya lain.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini YS Khong pernah ‘lenjan’ Perodua Ativa dan Proton Saga dengan penuh bergaya. Tonton video-video berkenaan melalui pautan di bawah.

Lihat Bekas Pemandu ‘Rally’ Lenjan Perodua Ativa Naik Genting Highlands

Tonton Lelaki Ini ‘Lenjan’ Proton Saga 2019 Naik Genting Highlands

‘Ini Barulah Presiden Kelab Sebenar’ – Pemilik Pertama Perodua Alza 2022 Raih Perhatian Netizen


Siap Sedia Hadapi Senario Terburuk, Argentina Gali 250 Kubur Untuk Mangsa COVID-19

Pihak berkuasa bandar Cordoba di Argentina menggali ratusan kubur bagi mempersiapkan diri dengan angka kematian akibat COVID-19 yang dijangka akan bertambah.

Pihak berkuasa tempatan menyiapkan kubur walaupun perintah penguncian secara meluas telah berjaya membendung jumlah jangkitan baru di negara Amerika Latin itu.

Penggali kubur di San Vicente di pinggir Cordoba merancang untuk menambah 250 kubur lagi. “Mereka menambahkan kubur, kebiasaannya lima atau enam lubang sehari, namun kini ia menjadi dua kali ganda,” kata Setiausaha Perhubungan Awam Kota Buruh dan Organisasi Pekerja Cordoba, Damiin Bizzi, kepada Reuters.

Argentina telah bergerak secara agresif untuk melawan penyebaran wabak yang berasal dari Wuhan, China. Kerajaan juga telah mengeluarkan perintah penguncian secara meluas di seluruh negara sejak pertengah bulan lalu.

Kerajaan Argentina juga telah menutup sempadan bagi membendung penyebaran wabak ini. Negara Amerika Latin itu kini mempunyai lebih dari 2,200 jangkitan dan 95 kematian di negara itu.

Cordoba, yang menjadi kota terpadat kedua setelah Buenos Aires, melaporkan sekurang-kurangnya 206 kes COVID-19 dengan lima kematian, menjadikannya wilayah paling teruk terjejas.

Untuk bacaan lanjut mengenai COVID-19, klik pautan di bawah

70 Vaksin Wabak COVID-19 Telah Dibangunkan, 3 Sudah Diuji pada Manusia

Saintis Jangka Penjarakan Sosial Perlu Diteruskan Hingga Tahun 2022


‘Ajar’ Seks luar Tabii Dan Sering Kongsi Konten Lucah, Netizen Mahu Wanita Ini Ditangkap

Jabatan Kemajuan Islam Malaysia (JAKIM) dan Suruhanjaya Komunikasi dan Multimedia Malaysia (MCMC) digesa mengambil tindakan tegas ke atas seorang ‘ustazah’ yang menggesa para isteri menjadi pelacur kepada suami mereka demi keharmonian rumah tangga.

Bukan itu sahaja, wanita itu turut popular dalam kalangan pasangan suami isteri muda yang mahu berjinak-jinak dengan agama dan dia sering memuat naik konten mengandungi unsur lucah melampau secara terbuka di media sosial.

Harap @MyJAKIM dan PDRM boleh angkut lah Fatin Fauzi ni. Dia ni siap buat group telegram kononnya nak bagi motivasi pasal rumah tangga, hakikatnya group tu hanya tempat dia bersembang pasal nafsu serakah je.

Siap duk ajar orang main belakang lah, jilat lubang b0nt0t lah,… pic.twitter.com/3p7TIPFiWc

Dalam group ni semua tak ada segan silu dah cerita pasal akiviti penjimakkan masing-masing. Langsung tak rasa malu duk cerita pasal hubungan sesama suami isteri dekat orang lain.

Yang si Fatin tu macam biasa, dia terpaling cikgu dalam tu. Tak ada degan silu bercerita pasal dia… pic.twitter.com/y6yiBo8c1H

Malah, wanita berkenaan turut mencipta sebuah grup di Telegram untuk dijadikan sebagai tempat para suami isteri meluahkan masalah berkaitan hubungan intim tanpa tapisan.

Secara tidak langsung, perbuatan wanita itu bertentangan dengan ajaran agama Islam dan mengundang kemarahan orang ramai.

Fuh drama "Sex Education" versi Malaysia. Both laki bini need to see a shrink for their perversion. https://t.co/D1VvLw2qdB pic.twitter.com/7LWNYO1FB8

How can they say dirty thing and use God's name in the same sentence smh https://t.co/5GP8rP8Wyl

Si atin pozi dgn laki dia dah lama jadi isu kat FB. Ada yang sanggup bayar nak masuk "kelas" dia

Group campur laki perempuanAjar benda jijik/songsangSelit agama sikitPakai tudung labuh, pakai serban nak kaburi mata orangPerlakuan merosakkan nama Islam

Sick. Semoga diangkut https://t.co/AoRMeyzi7K

Rata-rata netizen bersetuju agar wanita itu dikenakan tindakan kerana bimbang akan memberi impak negatif kepada masyarakat dan mengecam tindakan wanita tersebut yang dilihat tidak menggambarkan ajaran agama Islam.


‘Siap Sedia Untuk Terpesona’ – Proton Kongsi Gambar Rasmi Model X50 Buat Rakyat Malaysia Teruja

Proton akhirnya melancarkan gambar rasmi X50, sebuah crossover SUV yang dinanti-nantikan oleh peminat Proton.

Terdahulu, sebuah video Hari Kemerdekaan ke-63 Malaysia daripada Proton menampilkan Proton X50 sekaligus memberi bayangan model ini bakal dilancarkan dalam tidak lama lagi.

Melalui satu perkongsian yang dibuat oleh laman rasmi Facebook Proton, keterangan gambar menyatakan, “Bersiap sedialah untuk terpesona dengan penampilannya yang anggun dan prestasi yang tiada banding.”

“SUV PROTON yang sangat dinanti-nantikan akan bergabung dalam barisan Intelligent kami tidak lama lagi. Persoalannya, adakah anda sudah bersedia?”

Difahamkan, Proton X50 bakal menawarkan enjin 1.5 liter turbo. Harga yang bakal ditawarkan adalah sekitar RM75,800 sehingga RM103,800. Dalam pada itu, orang ramai masih lagi menantikan harga rasmi yang bakal diumumkan Proton kelak.

Kehadiran Proton X50 dijangka bakal memberi saingan kepada beberapa jenama yang hadir dengan harga yang setara seperti Perodua dan Honda.

Untuk bacaan lanjut, klik pautan di bawah.

Proton X50 Bakal Ditawarkan Dengan Harga Serendah RM75,800?

Proton Beri Bayangan X50 Bakal Dilancarkan Tidak Lama Lagi Melalui Teaser Terbaru


Siap Sedia VIP, G-Dragon Bakal Kembali Dengan Album Solo

Siapa yang tidak kenal dengan G-Dragon? Ahli dan juga ketua daripada kumpulan ternama BIG BANG ini cukup disegani di industri kerana bakatnya dalam bidang muzik. Untuk para VIP, kami ada berita gembira untuk anda!

Setelah 3 tahun menyepi, idol kesayangan ramai ini dikhabarkan bakal mengeluarkan album solo tidak lama lagi. Pastinya para peminat sangat teruja dengan berita ini.

Menurut sumber media, G-Dragon pada 2 November lalu dilaporkan sedang sibuk menyiapkan album solo terbarunya dan berita ini turut juga disahkan oleh YG Entertainment.

Walaupun beliau sudah tamat latihan ketenteraan, bintang yang cukup disegani itu sudah lama menyepikan diri. Album solo terakhir dari G-Dragon adalah ada tahun 2017 manakala lagu terakhir dari BIG BANG pula adalah pada tahun 2018.

A post shared by  권지용(權志龍) (@xxxibgdrgn) on Jan 10, 2020 at 6:20am PST

Bertahun telah berlalu, sudah pasti muzik mereka dirindui oleh para peminat. Tidak hairanlah kemunculan semula The King of K-POP ini disambut dengan sangat baik!

Rata-rata VIP dan peminat G-Dragon sendiri melahirkan rasa gembira mereka menerusi laman sosial tentang kemunculan kembali komposer dan penyanyi hebat ini.

Lagu dan konsep apakah yang bakal ditonjolkan oleh G-Dragon pada kali ini? Sama-sama kita nantikannya!

Sementara menunggu lagu terbaharu dari G-Dragon, apa kata anda baca cerita-cerita terbaharu dari artis KPOP yang lain di Vocket. KLIK pada pautan di bawah ini!

Pernah Hidup Susah, Hoshi SEVENTEEN Tawar Biasiswa Bernilai RM84,403 Untuk Pelajar Sekolah

Kumpulan K-Pop Baru ‘aespa’ Bawa Konsep Berbeza Dengan Gabungan Ahli Virtual Dan Realiti

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga


‘Siap Selfie Lagi’- Netizen Puji Dua Pemandu Wanita Tenang Selesaikan Isu Kemalangan

Setiap kali berlaku kemalangan, sudah pasti pihak-pihak yang terlibat dalam kemalangan akan bertikam lidah sehinggakan ada yang sanggup menggunakan kekerasan dalam ‘menyelesaikan’ isu yang berlaku.

Baru-baru ini seorang pengguna jalan raya berkongsi rakaman video bagaimana dia menyelesaikan isu kemalangan tanpa melibatkan sebarang ‘pertikaman lidah’ antaranya dengan seorang lagi pemandu wanita.

“This is why maintenance is very important. Not just with cars, but with everything in life.” #accidentally #lessonlearned

♬ Sad songs of piano and strings – hidekazu

Menurut pemilik rakaman video ini, dia tidak sengaja terlanggar sebuah kereta di hadapannya. Dia keluar dari keretanya dengan penuh perasaan berdebar kerana takut akan dimarahi oleh pemandu kereta hadapan.

Namun perkara sebaliknya berlaku apabila wanita tersebut langsung tidak marah kepada dia, bahkan wanita itu siap menenangkan dirinya dengan menyatakan kemalangan tersebut kecil sahaja.

Lebih menarik perhatian ramai, apabila pemandu wanita tersebut mengajak pemilik rakaman video ini untuk ‘selfie’ bersama-sama sebelum mereka berdua masuk ke dalam kereta masing-masing dan meninggalkan tempat kejadian.

Perkongsian rakaman video itu telah mendapat perhatian pengguna media sosial yang memuji sifat dan akhlak baik ditunjukkan oleh kedua-dua pihak dalam menyelesaikan insiden kemalangan yang berlaku itu.

Rata-rata berkongsi pengalaman mereka sendiri yang pernah berhadapan dengan situasi kemalangan seperti ini. Mereka tidak sengaja langgar atau dilanggar kereta orang lain, tetapi kedua-dua pihak saling memaafkan antara satu sama lain dan menganggap kes itu selesai.

Semoga orang ramai dalam belajar sesuatu daripada insiden ini dan dapat mengawal perasaan apabila ditimpa musibah kemalangan, lebih-lebih lagi ia berpunca daripada pihak lain.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam satu kejadian kemalangan lain, seorang pemandu van dibelasah sehingga terbaring selepas didakwa tidak sengaja melanggar Proton Saga di hadapannya. Klik pautan di bawah untuk baca lebih lanjut.

Salah Guna ‘Buah Silat’, Lelaki Belasah Pemandu Van Sehingga Terbaring

Netizen Dakwa Pemilik Ford Mustang Sengaja Berhenti Di Tengah Jalan Demi Konten

Brek Angin Lori ‘Bermasalah’ Didakwa Jadi Punca Kereta Mewah Rolls-Royce Tersepit


Siap Tunjuk ‘Thumb Up’, Netizen Kagum Lihat Mak Cik Ini Tenang Jadi Penumpang Kereta Drift

Drift kereta adalah satu sukan kereta ekstrim dimana pemandunya memandu sengaja melakukan oversteer dengan teknik tertentu. Malah, banyak pertandingan drift telah dianjurkan di dalam negara dan juga luar negara.

Terbaharu, seorang pengguna TikTok @hariezzhr_ berkongsi sebuah video memaparkan aksi drift tetapi apa yang menjadi perhatian adalah seorang mak cik duduk di dalam kereta sebagai penumpang.

Menerusi video terbabit, dapat dilihat mak cik yang keluar daripada kereta selepas tamat aksi drift kelihatan ‘steady’ dan mampu tersenyum disambut dengan tepukan gemuruh mereka yang berada di sana.

Oleh itu, video tersebut telah meraih perhatian ramai orang dan rata-rata netizen berasa kagum melihat mak cik itu yang tidak kelihatan gentar walaupun menjadi penumpang.

I don't think she came out from the driver's side, but the fact that she's enjoying it 👏 https://t.co/9yJcYbBkcc

— Cosmic ℓatte ✨ (@Lia_ar00) August 25, 2022

Steady aunty!! 🤘🏻😂 https://t.co/cKBHwVBkbU

— Syameel Ahmad (@syameelahmad) August 25, 2022

Bukan itu sahaja, video tersebut telah dikongsikan semula di media sosial oleh netizen dan meraih pelbagai reaksi netizen. Segelintir netizen juga berasa cemburu kerana mak cik itu berpeluang merasai pengalaman yang tidak semua orang boleh rasai.

Baca: Cara mudah dapatkan pas ‘unlimited’ pengangkutan awam bernilai RM5

Malah, ada juga netizen mengatakan bahawa jika mak mereka yang berada dalam kereta terbabit pasti sudah menjerit kerana situasi biasa memandu di jalanraya sudah boleh membuatkan mak mereka terkejut. Ketika artikel ini ditulis, video itu telah meraih lebih 3 juta tontonan.

Sementara itu, kami ingin kongsikan beberapa artikel yang sedang ‘trending’ di The Vocket ketika ini. Klik pautan di bawah untuk ketahui lanjut.

Didakwa Gelap Dan ‘Seram’, Lelaki Ini Kongsi Realiti Sebenar Di Sebalik Tirai Besi Penjara Kajang

Penangan TikTok, Lelaki Malaysia Ini Sanggup Ke Indonesia Untuk Rasai Pengalaman Dikejar Zombie


Siapa Bertanggungjawab Membina Piramid Mesir, Hamba Dari Kaum Yahudi Atau Makhluk Asing?

Berkunjung ke Mesir untuk melawat salah satu simbol kebanggaan mereka, iaitu Piramid adalah salah satu impian bagi semua orang. Bongkah batu besar yang membentuk satu segi tiga dengan bucu tajam dihujungnya begitu menangkap mata dan kelihatan berpuluh-puluh kilometer jauhnya.

Susunan bongkah batu yang besar dan melebihi saiz seorang manusia memerlukan satu usaha yang luar biasa untuk membinanya. Namun persoalannya yang selalu bermain di fikiran adalah; siapakah yang berjaya membangunkan seni bina yang kini dianggap sebagai salah satu keajaiban dunia?

Kebanyakan teori yang bermain di internet menyatakan bahawa orang yang bertanggungjawab membina Piramid ini adalah hamba dari kaum Yahudi. Sebahagian ilmuwan pula menyatakan bahawa ia dibina oleh penduduk kota Atlantis yang hilang dan lebih taksub lagi adalah bilamana ada orang yang menyatakan bahawa ia sebenarnya dibina oleh sekumpulan makhluk asing.

Namun, melalui laporan Live Science, ia menyatakan bahawa tidak ada satu teori pun yang berjaya mengemukakan satu bukti kukuh untuk menyokong idea mereka.

Jika kaum Yahudi menyatakan bahawa mereka telah diperhambakan untuk membina piramid ini, ia tidak boleh dibuktikan kerana tidak ada peninggalan arkeologi yang secara langsung menghubungkan ia dengan orang Yahudi ketika Piramid ini dibina sekitar 4,500 tahun yang lalu.

Manakala sebahagian kisah dalam kitab Ibrani yang merujuk orang Yahudi dijadikan hamba di Mesir sebenarnya merujuk kepada sebuah kota bernama Ramesses yang didirikan pada zaman dinasti ke-19. Kota yang namanya diambil dari Raja Ramesses II ini dibina setelah era pembinaan Piramid berakhir di Mesir.

Seorang ahli arkeologi Israel, Finkelstein dan Neil Asher Silberman menulis di dalam buku mereka The Bible Unearthed: Archaeology’s New Vision of Ancient Israel and the Origin of its Sacred Texts menyatakan bahawa mereka tidak menemukan petunjuk, bahkan bukti yang menunjukkan bahawa wujud kaum Yahudi ketika Piramid dibina.

Dan segala bukti arkeologi pula menunjukkan bahawa piramid tersebut dibina oleh orang Mesir kuno. Bagaimana cara mereka membinanya dan adakah wujud aktiviti penghambaan sewaktu pembinaan piramid terbabit masih menjadi misteri sehingga sekarang.

Untuk rekod, Mesir mempunyai lebih 100 piramid kuno. Yang paling terkenal adalah piramid yang dibina semasa zaman pemerintahan Firaun Djoser sekitar tahun 2611-2630 SM dan piramid yang dibina semasa pemerintahan Firaun Snefru sekitar tahun 2551-2575 SM. Piramid Giza pula dibina semasa zaman Firaun Khufu sekitar 2528-2551 SM.

Secara perlahan-lahan, para Firaun ini mula memilih untuk dikebumikan di Lembah Raja-Raja, yang terletak 483 kilometer ke selatan Giza. Sejak itu, mereka mula perlahan-lahan berhenti membina piramid semasa Kerajaan Baru.

Menurut catatan yang masih ada, termasuk papirus (sejenis tumbuhan yang batangnya dibuat kertas) yang dijumpai pada tahun 2013 di Wadi al-Jarf di sekitar pantai laut Merah Mesir. Para arkeologi menemui bukti bahawa wujud sekumpulan pekerja membantu membawa bahan binaan ke Giza.

Catatan itu menceritakan bagaimana 200 orang yang dipimpin oleh seorang mandor bernama Merer mengangkut batu kapur dengan kapal menyusuri Sungai Nil, 18 kilometer dari Tura, ke Piramid Besar, di mana ia digunakan untuk membangunkan struktur luar monumen.

Bagaimanapun, catatan yang dijumpai masih dalam proses analisis dan huraian. Tetapi hasil awal menunjukkan bahawa kumpulan pekerja Merer telah berperanan membangunkan piramid Mesir. Dicatatkan bahawa pekerja ini telah melakukan perjalanan jauh dari Mesir ke Gurun Sinai bagi melaksanakan projek pembinaan yang diarahkan ke atas mereka.

Namun ahli arkeologi masih mencari jawapan adakah mereka ini pekerja tetap yang profesional dengan pembinaan seni bina atau sebenarnya mereka adalah petani biasa yang diarahkan untuk membantu pembinaan piramid di Mesir.

Tambah catatan Papirus itu lagi, para pekerja telah dihidangkan makanan seperti kurma, sayur-sayuran, ayam dan daging. Kata Pierre Tallet, seorang profesor Mesirologi di Universiti Paris-Sorbonne yang menerjemahkan papirus dan merupakan ketua pasukan penyelidik, selain diet yang sihat, papirus turut menyatakan bahawa para pekerja turut menerima tekstil yang dianggap sebagai upah iaitu pengganti kepada tunai pada masa itu.

Sementara itu, menurut Mark Lehner, pengarah Persatuan Penyelidikan Mesir Kuno (AERA), sebuah institusi penyelidikan yang berpusat di Massachusetts, pegawai tinggi yang terlibat dalam pembinaan piramid pula telah menerima upah berbentuk sebidang tanah.

Melalui laporan ahli arkeologi, difahamkan bahawa penduduk kota Giza biasanya menghidangkan makanan dalam jumlah yang besar. Menurut analisis tulang haiwan yang terdapat di lokasi dan mengambil kira keperluan pemakanan pekerja, ahli arkeologi menganggarkan bahawa kira-kira 1,800 kilogram daging haiwan disediakan setiap hari, termasuk lembu, domba dan kambing bagi menyokong pekerja yang membina piramid.

Namun, ini tidak bermaksud bahawa semua pekerja mempunyai hak yang sama rata. Penggalian AERA menunjukkan bahawa beberapa pegawai tinggi tinggal di rumah besar yang dihidangkan dengan daging terpilih. Sebaliknya, para penyelidik mengesyaki bahawa pekerja yang berada di posisi paling rendah cenderung tidur di kediaman sederhana atau bahkan tidur bersandar pada batuan keras yang membentuk piramid.

Rekaan konsep rumah piramid yang futuristik. Klik pautan di bawah untuk membaca.

Rekaan Konsep Rumah Piramid Yang Futuristik

Mahu Rakam Puncak Piramid Dengan Drone, Lelaki Malaysia Ini Ditahan Polis Mesir

6 Foto Menarik Dari Puncak Piramid Hasil Pendakian Haram Sekumpulan Anak Muda


Siapa Diri Anda, Itu Tidak Penting. Gadis Ini Telah Buktikannya. Sangat Memberi Inspirasi

Satu ketika dulu, Jennifer telah diambil sebagai anak angkat oleh sepasang suami isteri yang sangat inginkan seorang anak perempuan.

Beliau telah dihantar ke rumah kebajikan oleh ibu bapanya kerana cacat dan tidak mempunyai kaki.

Jennifer pernah diramalkan tidak dapat bergerak dan hanya akan duduk di atas kerusi roda seumur hidupnya.

Tetapi kedua ibu bapa angkatnya telah meletakkan syarat yang keras – jangan sekali-kali berkata TIDAK BOLEH!

Hasilnya, Jennifer bukan saja berjaya menjalani kehidupan normal seperti kanak-kanak lain, tetapi juga membesar sebagai ahli gimnas yang berjaya.

Bukan itu saja, Jennifer juga dapat menerima ibu bapa dan adik-beradik kandungnya tanpa rasa marah dan dendam.

Inilah bukti kuasa kasih sayang, hati yang cekal dan sentiasa positif yang wajar dicontohi.

Kongsikan kisah penuh inspirasi ini dengan rakan anda.


Siapa Jalil Rasheed? Anak Muda Yang Hanya Sempat Menerajui PNB Selama 9 Bulan

Beberapa hari ini, nama Jalil Rasheed begitu kerap di dengar. Dia seperti mencipta satu reputasi yang jarang dilakukan oleh kumpulan lama.

Berusia 38 tahun, dia adalah bekas Ketua Pegawai Eksekutif (CEO) kepada Permodalan Nasional Berhad (PNB) dan untuk rekod, dia adalah CEO termuda yang pernah duduk di kerusi tertinggi PNB.

Tetapi itu cerita beberapa hari lalu. Dan pada hari Isnin, bertarikh 15 Jun 2020, Jalil Rasheed telah mengumumkan peletakan jawatan sebagai CEO PNB secara rasmi.

Dalam kenyataannya di laman Twitter peribadi, Jalil berkata bahawa dia tidak pernah menyesal menyertai PNB walaupun terpaksa melepaskan jawatan kerana mahu ‘mengelak daripada perkara-perkara yang tidak di ingini berlaku ke atas dia dan keluarga’.

Jalil Rashid dilantik sebagai CEO PNB menggantikan Datuk Abdul Rahman Ahmad yang kontraknya tamat pada 30 September 2019. Pelantikan ini turut mendapat tempat di dalam sejarah apabila Jalil telah menjadi Presiden dan Ketua Eksekutif paling muda sejak PNB ditubuhkan pada 17 Mac 1978.

Sebelum dilantik, anak kelahiran Raub, Pahang ini adalah pemegang ijazah Sarjana Muda Sains dalam bidang Perakaunan dan Kewangan (Kepujian) dari London School of Economics & Political Science (LSE), United Kingdom.

Jalil mula bekerja pada tahun 2003 sebagai pelatih graduan di Aberdeen Standard Investments dan kemudian dilantik sebagai Pengurus Pelaburan dan seterusnya Ketua Ekuiti sebelum menjawat jawatan Ketua Pegawai Eksekutif di Aberdeen Islamic Asset Management pada tahun 2010.

Dia kemudiannya meninggalkan Aberdeen untuk menerajui syarikat Invesco sebagai Ketua Pegawai Eksekutif operasi Asia Selatan pada tahun 2013, iaitu jawatan terakhirnya sebelum bersetuju untuk pulang ke Malaysia untuk memimpin PNB.

Jalil sebelum ini berpangkalan di luar negara dan pelantikannya di PNB adalah antara inisiatif kerajaan terdahulu untuk memanfaatkan bakat Malaysia yang bekerja di luar negara dan ia juga seiring dengan inisiatif strategik PNB untuk mempelbagaikan aset di peringkat global.

Isu yang mula hingar adalah apabila ada beberapa pihak mempersoalkan kelayakan akademik Jalil, yang menurut mereka adalah mencurigakan.

Jalil mendedahkan sebelum ini bahawa dia lulus dengan Ijazah Sarjana Muda Sains (Kepujian) dalam Perakaunan dan Kewangan dari LSE di UK.

Datuk A. Kadir Jasin mendakwa, kekeliruan itu timbul apabila ijazah Jalil diperoleh dari University of London (UoL) tetapi dia didakwa memaklumkan sebagai London School of Economics (LSE). Sedangkan, katanya, ada pihak yang menyatakan kesilapan itu adalah masalah semantik sahaja kerana LSE adalah salah satu daripada 17 kolej di bawah University of London.

Sebenarnya, Jalil tidak melanjutkan pelajaranya ke LSE di UK. Sebaliknya, dia melakukan program ijazah pelajar luar dengan University of London yang bekerjasama dengan LSE, di sebuah kolej di Kuala Lumpur, lapor The Edge Markets.

Tetapi, tidak ada salahnya untuk dia mendapatkan ijazah melalui program luar kerana memang ada rakyat Malaysia yang terpaksa mengambil jalan ini. Tidak semua orang mampu untuk belajar di luar negara, dan mereka, seperti Jalil, harus diberi penghargaan kerana berani untuk melanjutkan pelajaran ke universiti.

Isu lain, The Edge Markets dalam laporannya semalam turut mempersoalkan adakah Jalil memainkan peranan penting dalam Invesco Ltd dan Aberdeen Asset Management, seperti yang dinyatakan dalam maklumat peribadinya di LinkedIn?

Dan terakhir sekali adakah dia layak untuk dilantik sebagai Ketua Pegawai Eksekutif PNB berdasarkan fakta yang diketahui semua orang?

PNB adalah salah sebuah syarikat pengurusan dana terbesar di Malaysia yang ditubuhkan bagi memenuhi hasrat Dasar Ekonomi Baru. Syarikat ini turut bertanggungjawab mengendalikan saham syarikat nasional seperti Malayan Banking, Sime Darby, UMW, SP Setia, MIDF dan Malaysian Reinsurance.

Dengan dana sebanyak RM300 bilion dan turut mewakili simpanan lebih dari 14 juta rakyat Malaysia. Mereka yang bersuara ada hak untuk mengetahui asas utama kepada pelantikan Jalil sebagai CEO PNB.

Kecelaruan ini bukan baru bermula, September lalu ketika Dr Mahathir Mohamad menjawab soalan media, dia mengatakan bahawa dia tidak tahu mengenai pelantikan Jalil sebagai Ketua Pegawai Eksekutif PNB, walaupun dia adalah ketua Yayasan Pelaburan Bumiputra (YPB), yang merupakan entiti pengendali PNB.

Namun dakwaan ini dinafikan oleh Pengerusi PNB, Tan Sri Zeti Aziz, bahawa dia melantik Jalil tanpa berunding dahulu. Dia menjelaskan bahawa Ketua Pegawai Eksekutif Jalil Rasheed dilantik melalui prosedur yang betul dan perdana menteri diberitahu mengenai perkara ini.

Dalam perjalanan untuk menjadi sebuah syarikat yang berdaya saing dan lebih bersifat terbuka. Peletakan jawatan Jalil Rasheed sedikit sebanyak memberi kesan kepada golongan muda yang sedang mencari ruang untuk khidmat mereka diguna dalam membina Malaysia.

Dalam satu kenyataan yang dibuat di laman Twitter peribadinya @jrmanajemen, dia berkata terpaksa memilih “jalan sukar” untuk melepaskan jawatan, sambil pada masa sama perlu berperang dengan hati nuraninya sendiri.

Today, I have resigned as President & Group CEO of PNB. There were so many rumours going around, allow me to clarify through this thread.

— Jalil Rasheed (@jrmanajemen) June 15, 2020

Dia membuka kenyataannya dengan berkata bahawa prinsipnya ketika memegang peranan di PNB adalah tidak akan pernah goyah dalam menjalankan tugas. Walaupun dibebani dengan kesulitan atau sebahagiannya tidak popular.

Bagi Jalil, “Jalan yang mudah adalah dengan terus menikmati keistimewaan di pejabat, sambil berperang dengan hati nurani kamu sendiri.”

Dia turut menyatakan bahawa bukan niatnya mahu mengheret PNB ke dalam isu ini kerana dia percaya bahawa tidak ada individu yang lebih besar daripada sebuah institusi.

I have no intention of dragging PNB into this. PNB must be safeguarded at all costs. Hence I have chosen this difficult path, one that is lonely and devastating for my family & I

“PNB harus dilindungi dengan segala cara. Oleh itu, saya telah memilih jalan yang sukar, sendirian, yang menghancurkan saya dan keluarga,” katanya tanpa mengulas lanjut.

Dalam kenyataannya, Jalil turut mendedahkan bahawa beliau menghadapi gangguan semasa memegang jawatan sebagai CEO dan presiden kumpulan PNB. Antara gangguan yang dialami olehnya adalah panggilan dari nombor yang tidak dikenali, akaun e-mel korporat dan profil LinkedIn Jalil telah digodam.

Ancaman ini sedikit sebanyak telah membuatkan dia bimbang tentang kesejahteraan keluarga dan dirinya. Baginya, ini adalah sesuatu yang tidak adil bagi dia dan keluarga sekiranya masalah ini berterusan.

This level of harassment made me worry for my family’s wellbeing. In the end it was not worth the effort when my family was unfairly being dragged into this unfortunate situation.

“Keluarga saya membuat pengorbanan yang besar, juga dari segi kewangan untuk berpindah kembali ke KL dari Singapura kerana saya benar-benar ingin menyumbang kepada pembangunan negara. Saya kecewa ini harus berakhir secara tiba-tiba,” katanya.

Bagaimanapun, Jalil turut mengatakan bahawa dia tidak pernah menyesal dengan keputusan yang diambil untuk masuk menyertai PNB kerana baginya, sembilan bulan kebelakangan ini merupakan satu penghargaan.

PNB, dalam satu kenyataan mengesahkan peletakan jawatan Jalil dan Lembaga pengarah PNB dikatakan menerima pengundurannya dan menyampaikan penghargaan atas kepemimpinan dan sumbangan sepanjang tempoh perkhidmatannya.

Bagi sesetengah pihak, 9 bulan bukanlah tempoh yang sesuai untuk menilai prestasi yang ditunjukkan oleh Jalil. Mereka berpendapat bahawa keputusan yang dibuat terlalu bersikap terburu-buru dan Jalil seharusnya di beri masa yang lama untuk terus memimpin PNB.

Ada pula daripada mereka yang memuji Jalil kerana berdiri di atas prinsipnya sendiri walaupun ditekan oleh beberapa tangan ghaib. Ada juga netizen yang mempersoalkan kenyataannya seperti cuba untuk menukar naratif sebagai ‘mangsa’ setelah kelayakan akademiknya dipersoal.

Thank you for the bold actions you took which shined a light on what’s possible from business strategy to WFH. And also for responding promptly when I highlighted Aqil’s issue. It speaks well of you as a person and though we’ve never met I wish you all the best.

— Nadiah Wan (@lapetitemaligne) June 15, 2020

You’re a class act, thank you for showing all Malaysians that integrity above greed still matters. God bless.

— Kudsia Kahar, Malaysian First (@Kudsia_Kahar) June 15, 2020

And your defense is play victim? We trust you with our money, and you cant even be honest with us regarding your proper qualification? 🤦🏻♂

— Ismet Ulam Raja (@ismet_ulam) June 15, 2020

Ever since you came on board, my wife speaks very highly of you and your plans for PNB & Merdeka 118 that she’s currently working on. It is a loss for PNB and Malaysia, your replacement has his work cut out for him. All the best Sir.

Terdahulu, kami pernah melaporkan peletakan jawatan Jalil Rasheed sebagai CEO PNB, klik pautan di bawah untuk membaca.

Jalil Rasheed Letak Jawatan Sebagai CEO PNB

Peroleh Pulangan Rendah, PNB Sedia Untuk Tingkatkan Lagi Pelaburan Luar Negara

Tan Sri Dr Zeti Akhtar Aziz Dilantik Sebagai Pengerusi Terbaru PNB


Siapa Kata Manusia Tidak Boleh Berjalan Atas Air? Mereka Sudah Buktikan Yang Kita Boleh

Manusia sejak berabad dahulu sudah banyak mencuba untuk berjalan diatas air. Kini, wujud “Liquid Mountaineering” iaitu sejenis sukan dimana objektifnya tidak lain dan tidak bukan adalah berjalan atas air. Atau lebih tepat lagi berlari atas air.

Sekumpulan lelaki ini telah mencipta sukan ini daripada kosong dan secara tidak sengaja telah dapati bawah dengan peralatan kalis ais yang betul, anda boleh berjalan diatas air.

Walaupun nampak tidak bahaya, “Liquid Mountaineering” ini dilakukan oleh professional dibawah seliaan professional. Jadi, don’t try this at home.


Siapa Kata Orang Di Oversea Tidak Teruja Dengan Barangan Buatan Malaysia

Lihat ini buktinya. Pasti ramai dikalangan kita memahami perasaan teruja ini apabila stok makanan tiba di rumah dari Malaysia setelah sekian lama di luar negara.

Bak kata Fynn Jamal, seorang pensyarah dan penyair terkenal yang kini menetap di luar negara, “Saya rasa ini lagi best dari gelang kaki emas atau rantai emas.”

“Siapa kata perfume RM350 itu lebih sedap, bau ikan bilis dan udang kering lebih sedap okay.” katanya lagi.

Mengikut pengalaman saya, antara yang menjadi sebab keterujaan ialah

1) Ikan bilis
2) Kicap Kipas Udang
3) Asam jawa
4) Belacan
5) Ikan kering
6) Udang kering
7) Budu
8) Sos cili
9) Acar buah
10)Kerisik (time nak Raya)

Psst… Siapa yang dapat bawa tempoyak sampai oversea itu, dia memang legend!


Siapa Jadi Pemilik Rumah Apabila Suami Anda Meninggal Dunia

Kebiasaanya, apabila suami meninggal dunia rumah yang di atas nama suami perlu mengikut faraid. Jika suami sudah tiada mak ayah, dan tiada anak lelaki, maka warisnya ialah isteri serta adik beradik si suami.

Jika rumah berharga RM300,000 (harga mesti mengikut harga pasaran), bagaimana perbahagian dibuat?

1/4 milik isteri dan selebihnya adalah milik adik beradik si suami.

Jika proses dibawa ke Pejabat Pesaka Kecil, semua waris akan berbincang, bagaimana ingin agihkan.

Jika mereka setuju untuk melepaskan hak, semua 100% milik si isteri. Alhamdulilah proses akan menjadi mudah.

Jika waris lain menuntut hak, si isteri hendaklah berikannya dalam bentuk wang. Jika bahagian adik beradik RM100,000, si isteri hendaklah membayar sejumlah itu.

Situasi yang berlaku ialah rumah itu akan dijual. Duit akan diagih ikut faraid. Rumah yang dibina sekian lama, terpaksa dijual kerana tiada wang. Kasihan isteri.

Penyelesaiannya ada 3. Yang paling terbaik ialah cara 1.

Hibahkan siap siap semua bahagian rumah kepada anak atau isteri. Dengan ini rumah itu sudah terkeluar dari harta pusaka. Rumah boleh dihibahkan walaupun belum habis bayaran/atas cagaran (dengan syarat ada MRTA/MRTT).

Kelebihan hibah ini ialah “ownership” rumah masih di atas pemberi. Oleh itu, tiada risiko rumah dijual atau rumah disita jika anak penerima hibah bercadang untuk jual atau tiba tiba jatuh bankrap.

Cara ini lebih selamat dan kos efektif jika dibandingkan kos stamp duty penukaran nama di Pejabat Tanah. Hanya satu syarikat sahaja yang membuat cara ini.

Ia sudah terbukti dengan 300+ kes telah diselesaikan. Syarikat ini sahaja yang melalui Mahkamah Syariah dan mendapatkan pengesahan perintah hibah.

Kos juga tidaklah begitu mahal. RM1600 sahaja untuk menghibahkan 1-3 geran rumah atau tanah. Sangat murah dan syarikat ada track record yang baik.

Tukarkan nama atas geran kepada nama anak/isteri di Pejabat Tanah. Di sini hanya boleh dibuat jika rumah sudah habis dibayar. Namun kelemahan hibah mutlak ialah ia tidak boleh berpatah balik dan pemberi telah hilang “ownership” rumah tersebut.

Jika si anak tiba tiba ingin menjual, beliau ada hak untuk menjualnya. Jika si anak jatuh bankrap, rumah itu akan disita.

Cara hibah mutlak ini ialah mengisi borang Borang 14A di Pejabat Tanah. Kami selalu berikan panggilan HIBA untuk hibah mutlak ink
Kerana si pemberi sudah tiada permilikan apa-apa.

Apabila anda meninggal dunia, duit pampasan itulah digunakan untuk membayar hak hak waris lain. Seperti di atas, hak adik beradik lain ialah RM100,000.

Jadi gunakan wang tersebut untuk bayar adik beradik yang lain. Itu pun dengan syarat mereka bersetuju. Cara ini yang paling kurang efektif dan tinggi kosnya.

Cuba buat kiraan. Polisi bernilai RM300,000. 20 tahun kemudian tetap RM300,000. Manakala rumah tahun demi tahun akan naik. Rumah RM300,000 sekarang. 20 tahun kemudian sudah menjadi RM500,000 – RM700,000.

Sudah melebihi pampasan meninggal polisi. Tidak lagi relevan untuk menyelesaikan pertikaian harta pusaka. Di sini penting memahami instrumen ini dalam merancang harta pusaka.

Satu keluarga di Kedah. Keluarga hanya ada anak perempuan sahaja. Si suami tiba tiba meninggal. Adik beradik belah si suami mula berebut ingin hak mereka di rumah tersebut.

Kesudahannya, isteri yang baru kehilangan suami terpaksa menjual rumahnya kerana tiada wang untuk diberikan serta suami tidak merancang harta pusaka.

Inilah realiti. Orang kita, cerita tentang pengiraan faraid mengalahkan ustaz. Tapi apabila dapat duit, terus hilang entah ke mana
Mereka lupa, hak itu datang dengan tanggungjawab berat menjaga si balu dan anak anaknya.

Hukum faraid sudah adil dan cantik, tapi si penunggang agama mempalitkan dengan kotor dan kudis. Jika risau keadaan berlaku sebegini, merancanglah harta anda.

Tutup ruang untuk berlaku perkelahian dan orang tersayang anda dizalimi suatu hari nanti. Zahirkan kasih sayang anda dengan rancang harta pusaka sekarang.

Nota: Sila tag dan kongsikan artikel ini supaya sahabat lain juga dapat tahu realiti sebenar apa akan berlaku jika pasangan tiada. Bersedia sebelum berlaku.

1. Jika beli atas nama suami isteri, bagaimana pula faraidnya?

Nanti saya akan share dalam post seterusnya.

2. Di mana saya boleh dapatkan khidmat nasihat tentang hibah/wasiat/faraid ini?

Boleh hubungi 017 643 1109 untuk dapatkan khidmat nasihat percuma.

3. Bagaimana pula dengan harta sepencarian?

Sebelum proses pengagihan dibuat di Pesaka Kecil/Mahkamah Tinggi. Proses tuntutan harta sepencarian boleh dibuat. Namun sangat sikit kes si balu dapat hak penuh rumah kerana Hakim akan melihat sumbangan isteri terhadap rumah.

Jika sewa rumah, pengubahsuaian, deposit rumah dibayar oleh isteri. Kemungkinan boleh dapat hak pemilikan penuh rumah. Namun masalah sering berlaku si isteri tidak menyimpan resit pembayaran. Tiada bukti.

Jumlah maksimum harta sepencarian yang boleh dapat dari harta suami ialah 50% sahaja. Saya akan terangkan lebih detail dalam artikel seterusnya.

Baca: Bahaya Beli Rumah Bersama Pasangan, Ini Yang Berlaku Apabila Salah Seorang Meninggal Dunia

Baca: 3 Salah Faham Tentang Harta Pusaka Yang Anda Patut Tahu


Ajaran ‘Agama Melayu Ibu Yati’ Kini Disiasat Pihak Berkuasa Selepas Didakwa Sesat

Satu ajaran agama baru dikenali sebagai Agama Melayu dilaporkan telah dikesan dan menjadi topik perbualan masyarakat di negara ini sejak beberapa hari ini.

Agama berkenaan menurut Yang Dipertua Yayasan Dakwah Islamiah Malaysia (YADIM) Nasrudin Hassan dikenali sebagai Agama Melayu dan dibawa oleh individu dikenali sebagai Ibu Yati.

“Makin mencabar tugas dakwah kita semua pada zaman mutakhir ini.

“Sehari dua ini kecoh pula dengan lahirnya agama baru yang dikenali sebagai Agama Melayu,” kongsinya di Facebook.

Ajaran berkenaan menurut Nasrudin menggunakan lafaz syahadah yang pelik  (iLa Ha iLa Ra iLa Ma) yang turut disambung dengan pengakuan AKU MELAYU sebanyak tujuh kali.

Selain daripada penggunaan lafaz dan pengakuan itu, ajaran berkenaan juga difahamkan menolak ajaran Islam yang dianggap sebagai Islam Arab dan mendakwa mereka pula membawa Islam Melayu.

Individu yang dikenali dengan nama Ibu Yati itu bagaimanapun menurut Nasrudin bukanlah nama yang asing buat dirinya dan beliau sebelum ini pernah mengenali individu berkenaan secara sepintas lalu sekitar 20 tahun lepas.

Susulan daripada penemuan ajaran agama baru berkenaan, pihak berkuasa agama jelasnya sedang menyiasat perkara berkenaan dan merencana tindakan yang sepatutnya.

Beliau pada masa sama juga mengingatkan orang ramai agar tidak terpengaruh dengan ajaran Islam Melayu yang dibawa individu berkenaan.

“Jelas ianya adalah ajaran yang sesat lagi menyesat,” tegasnya.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

Langgar Peraturan PKP, Kerajaan Cadang Hukuman Lebih Berat Buat Individu Dan Syarikat

Ada Gerakan Penindasan Ke Atas ‘Frontliner’ Di Perak, Dilarang Masuk Ke Kedai Untuk Beli Barang

Terima Gaji RM5,500 Sebulan, Pemuda Ini Mahu Berhenti Kerja Hanya Kerana Tidak Gembira


‘Siapa Potong Bawang Ni?’ – Iklan Raya BoboiBoy Berjaya Sentuh Hati Netizen

Semalam, Monsta telah memuat naik iklan raya BoboiBoy dan video tersebut sedang trending nombor 2 di YouTube ketika ini.

Bagi iklan raya BoboiBoy tahun ini, Tok Aba membawa BoboiBoy dan rakan-rakannya pulang ke rumahnya di Kota Hilir. Dapat dilihat Kota Hilir dipenuhi dengan robot-robot dan juga penuh dengan kenangan Tok Aba bersama arwah isteri dan juga anaknya, Amato.

Pastinya iklan raya ini akan bermain dengan emosi anda, pastikan anda ‘stanby’ tisu apabila menontonnya. Iklan raya tersebut telah meraih perhatian ramai dan juga tular ke negara jiran, Indonesia.

Rata-rata netizen memuji iklan raya tersebut dan berasa sedih melihat Tok Aba yang berasa rindu terhadap keluarganya. Bukan itu sahaja, para netizen juga mengatakan fesyen baru yang digayakan oleh BoboiBoy dan rakan-rakan sangat ‘in-trend’.

HELLO SIAPA NAK BERTANGGUNGJAWAB SAYA NANGIS DEKAT PUBLIC NI 😭 #KembaliAidilfitri https://t.co/XvSWO9tUVZ pic.twitter.com/4IpwFLZWbJ

— 🦭건우의 누나: AZIE or AJI (@Yamazieaki_09k) April 22, 2022

monsta does really know how to break my heart. #KembaliAidilfitri pic.twitter.com/99nGfHMjgV

— nao 🐊 || hiatus bc exams 💀💪 (@naowo__) April 22, 2022

AFTER WATCHING THIS. ALL I KNOW IS PAIN. :')) ITS SO BEAUTIFUL AND PAINFUL AT THE SAME TIME. AND WHAT DID THAT ENDING MEAN 😭 https://t.co/l2i6aKx8uA

— hatdog (@girlboss_wanda) April 22, 2022

Malah, rata-rata netizen juga kagum melihat senibina bandar Melaka dimasukkan dalam iklan tersebut dan perjalanan Tok Aba mengenang kampungnya itu cukup menyentuh hati.

Sementara itu, kami kongsikan artikel berkaitan ikla TV tempatan yang pernah popular dulu. Klik sahaja pautan di bawah ini.

Lihat 28 Iklan TV Tempatan Yang Pernah Popular Satu Ketika Dahulu

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik


‘Siapa Salah?’ – Kemalangan Antara Kereta Dengan Motosikal Tiada Lampu Belakang Cetus Pertikaian Netizen

Tular satu rakaman video seorang rider dirempuh dari belakang apabila sebuah kereta dipandu laju ‘lambat perasan’ penunggang motosikal tersebut berada di atas jalan raya gara-gara motosikal terbabit tidak mempunyai lampu.

Pada awal video berdurasi 1 minit 23 saat itu, sebuah kereta memasuki lebuh raya sebelum pemandunya memecut laju di lorong tengah. Beberapa saat kemudian, barulah nampak kelibat rider di hadapannya, namun pemandu gagal berbuat apa-apa lalu terus merempuh motosikal terbabit.

Hantaran video yang tular itu telah mendapat pelbagai reaksi netizen. Ada yang menyalahkan rider motosikal kerana tiada lampu belakang dan bergerak perlahan di lorong tengah.

Ada juga menyalahkan pemandu kereta terbabit kerana ‘menekan pedal minyak’ melebihi had laju sehingga gagal memandu kenderaan dalam keadaan selamat, andaikata dipandu lebih perlahan, sudah pasti dapat mengelak motosikal yang ada di hadapannya.

Pada masa sama, segelintir netizen menyalahkan kedua-dua pihak kerana tidak mengamalkan ‘defensive driving‘.

Dalam pada itu, netizen berharap rakaman video yang tular itu menjadi tauladan buat orang ramai agar sentiasa memeriksa keadaan kenderaan secara berkala kerana satu kecuaian boleh mengancam keselamatan diri sendiri dan pengguna jalan raya lain.

Pada masa sama orang ramai berharap agar pihak berkuasa dapat memasang lampu di kawasan lebuh raya tersebut agar memudahkan pengguna jalan itu memandu ketika lewat malam.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Siapa Sangka Budak 2 Tahun Ini Boleh Menari ‘Robot’ Dengan Sangat Hebat!

Tarian ala-ala robot agak terkenal tika ini.

Namun jika ia gerak-gerinya dimainkan oleh seorang budak yang berumur 2 tahun, anda pasti akan terpegung dan tidak percaya melihatnya.

Pasti anda tertanya, “Berapa lama budak ini berlatih?”

Maafkan saya kerana saya tiada jawapannya =(


Siapa Sangka Getah Comel Ini Mampu Menyelesaikan Apa Sahaja Masalah Anda

Getah comel ini dikenali sebagai Sugru sesuai digunakan untuk apa jua keadaan, dari membaiki kerosakan kecil seperti kabel iPhone ke peralatan yang lebih besar di dapur. Sugru juga boleh digunakan sebagai tempat penyangkut di mana-mana permukaan. Penggunaan getah ini adalah sangat mudah, anda hanya perlu lekatkan di tempat yang dikehendaki dan membentuknya jika perlu selama 24 jam sahaja.

Kerana kami sayang anda, kami kongsikan beberapa contoh penggunaan Sugru yang boleh anda aplikasikan dalam kehidupan harian. Enjoy!

Untuk maklumat lebih lanjut, boleh layari laman rasmi Sugru di sini.


Siapa Sangka Iklan Ini Dari Syarikat Penerbangan Malaysia 41 Tahun Dahulu

Sedarkah anda Syarikat Penerbangan Pertama Malaysia iaitu Malaysia Airlines (MAS) kini sudah 43 tahun. Terlalu banyak untuk diceritakan mengenai kisah pahit dan manis MAS.

Tahukah Anda, gambar ini merupakan iklan Malaysia Airlines untuk mencari jurutera penyenggaraan kapal terbang mereka pada tahun 1973.

Apa yang membuatkan kami tertarik dengan iklan ini adalah dari segi bahasanya dan desain iklan yang sungguh klasik. Kami yakin pasti ramai anak muda yang inginkan kerjaya ini jika kriteria yang sama masih ditetapkan.


Siapa Sangka Pemuda Ini Mampu Mengubah Patung Biasa Menjadi 100% Seperti ‘Katniss Everdeen’, The Hunger Games

Daripada sebuah patung biasa, lelaki yang berbakat besar bernama Noel Cruz merubahnya menjadi seratus peratus menyerupai watak Katniss Everdeen – watak utama filem The Hunger Games.

Ini bukanlah kali pertama Noel menghasilkan karya yang menyerupai karakter-karakter terkenal dunia. Malah bakatnya berjaya menarik perhatian ramai dan terbaru patung Katniss yang digubahnya dilelong dengan harga setinggi $2500 di laman jual beli eBay.

Jom kita lihat bagaimana Noel Cruz menghasilkan ‘Katniss Everdeen’ dalam versi kerdil dan comel:

1. Patung asal adalah seperti dalam gambar di bawah ini:

2. Noel mulakan dengan mengubah rambut patung berkenaan supaya kerinting sedikit seperti aktress Jennifer Lawrence.

3. Kemudian beliau memadam muka patung berkenaan sehingga bersih

4. Dan menggantikan patung tersebut dengan muka baru hasil tangannya.

5. Seni Noel sangat halus dan teliti, anda boleh lihat rupa patung berkenaan kini sudah mirip Katniss Everdeen yang sebenar.

6. Jika dibandingkan, kita dapat lihat betapa Noel memang seorang yang sangat pakar dalam meniru karakter dalam bentuk patung aksi.

7. Jadi tidak hairanlah kalau ada peminat setia The Hunger Games yang sanggup berhabis untuk memiliki patung Katniss Everdeen hasil gubahan Noel ini. Ianya sangat REAL!


Siapa Sebenarnya Lelaki Dalam Video Pertama YouTube ini?

Laman Perkongsian video YouTube dilancarkan secara rasmi pada 14 Februari 2005 dan video pertama di laman tersebut cuma dimuat naik pada 24 April 2005.

Video berkenaan pula bukanlah video yang hebat seperti mana kandungan YouTube ketika ini. Video ‘Me at the zoo’ ini cuma berdurasi 18 saat di mana seorang lelaki bercerita tentang pengalaman beliau melawat zoo.

Jadi siapakah sebenarnya lelaki dalam video berkenaan? Sekiranya anda seorang YouTuber, anda ‘wajib’ kenal siapa lelaki ini. Jawed Karim adalah nama lelaki ini dan beliau bukan orang sebarangan; Jawed adalah salah seorang co-founder laman YouTube itu sendiri.

Tahukah anda kesemua pengasas YouTube ini sebenarnya merupakan bekas pekerja PayPal? Chad Hurley, Steve Chen dan Jawed Karim bersama-sama mengasaskan YouTube pada tahun 2005.

Idea untuk menghasilkan YouTube bermula daripada insiden kontroversi persembahan Janet Jackson di Super Bowl 2004 Jawed berkata ketika itu agak sukar mencari klip video berkenaan di internet dan kemudiaannya tercetuslah idea untuk menghasilkan sebuah platform untuk orang ramai berkongsi video mereka di satu tempat.

Jawed sebenarnya kurang dikenali berbanding Chad Hurley dan Steve Chen kerana beliau bukan salah seorang pekerja YouTube. Beliau bersetuju bertindak sebagai penasihat sahaja kerana mahu fokus dalam pengajian sains komputer di Universiti Stanford.

Disebabkan itu, beliau memegang pegangan saham YouTube yang lebih rendah berbanding Chad dan Steve kerana role beliau yang lebih kecil di YouTube pada ketika itu.

Nasib mereka bertiga baik kerana Google melihat YouTube mempunyai potensi yang besar di masa akan datang. Hanya setahun, YouTube dibeli oleh Google dengan nilai USD1.65 bilion dalam bentuk stok saham Google.

Walaupun saham Karim di YouTube rendah, tetapi beliau tetap menerima pegangan saham bernilai USD64 juta (~RM272.7 juta) selepas pengambilalihan tersebut. Ia tetap satu nilai yang besar untuk seorang yang berusia 27 tahun ketika itu.

Walau tidak sepopular Chad dan Steve, Jawed akan terus dikenali sebagai individu pertama yang muncul di YouTube. Menariknya, ini satu-satunya video yang ada di channel YouTube beliau dan hanya akan muat naik video seterusnya sekiranya subscribers beliau mencecah 10 juta. Ada beberapa video lain yang beliau muat naik sepanjang tahun 2005 tetapi telah dipadam oleh Karim.

Ia agak mustahil kerana bilangan subscribers beliau pada ketika ini hanya sekitar 900,000 sahaja. Melihat video pertama YouTube ini, pasti menaikkan semangat anda untuk cuba buat konten di YouTube.

Ini beberapa artikel lain berkaitan YouTube. Bintang YouTube tempatan, Sugu Pavithra yang viral baru-baru ini telah berkongsi pendapatan yang beliau terima menerusi YouTube. Baca lagi pada pautan di bawah.

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube

Baru 3 Minggu Di YouTube, Lagu Mengantuknya Mumia Kini Catat Lebih 10 Juta Tontonan

Resipi Sugu Di YouTube Jadi Panduan Pasangan Jepun Ini Hasilkan Kari Ayam


‘Siapa Tiada Audi, Lemah!’ – Haqiem Stopa Pertahankan Diri Selepas Disindir Sewaktu Live

Pada awal minggu lalu Ketua Polis KL mengesahkan Haqiem Stopa disaman setelah didapati bersalah kerana membawa kenderaan tanpa ada lesen yang sah.

Ternyata berita itu menjadi bahan bualan warganet kerana kesalahan dilakukannya itu tidak menunjukkan contoh yang baik, lebih-lebih selepas dia dijemput datang ke sekolah untuk memberikan ceramah dan digelar sebagai ‘Ikon Permotoran Anak Muda’ oleh YB Senator Wan Ahmad Fayhsal.

Baru-baru ini ketika Haqiem sedang membuat sesi Live di TikTok, ramai netizen menyindir pemuda berusia 22 tahun yang disaman sebanyak RM600 atas sebab dua kesalahan dilakukan semasa ditahan anggota polis.

ingat anak muda .. AUDI tidak bawak mati pun🥶🥶 #fyp #fypシ #fypage #fypシ゚viral #fypdongggggggg #fypfyp #bismilahfyp #kecam #iconpemotoran #stopa #haqiemstopa #audi #viralvideo #viraltiktok

Sindiran bertali-arus yang dilakukan oleh warganet itu telah menyebabkan Haqiem ‘koyak’ dan berubah air mukanya. Lalu untuk menutup rasa malunya, dia segera menanyakan kepada netizen yang menonton sesi Live pada waktu itu sama ada mereka mempunyai kereta Audi sepertinya.

Pertanyaan soalan itu telah menjadi bahan gelak-tawa warganet kerana semua bersetuju bahawa lebih baik ada lesen memandu daripada memiliki kereta Audi namun tidak memiliki lesen memandu yang sah.

Tambah orang ramai lagi, tidak perlulah berikan perhatian kepadanya kerana lebih banyak perhatian diberikan, lebih menjadi-menjadi perangai kurang baiknya nanti sehingga menjadi ikutan kepada pengguna TikTok yang masih muda.

Sebelum ini Haqiem Stopa pernah terasa hati selepas digelar ‘Rempit TikTok’. Baca lebih lanjut melalui pautan di bawah.

‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok

Ketua Polis KL Sahkan ‘Ikon Permotoran Anak Muda’ Disaman Tiada Lesen Memandu

Netizen Pertikai YB Senator Gelar Influencer TikTok Ini Sebagai ‘Ikon Permotoran Anak Muda’


Batik Indonesia Lebih Popular Daripada Batik Malaysia, Siapa Yang Bersalah ‘Membunuh’ Industri Batik?

Baru-baru ini, tular di media sosial satu keratan akhbar dari Berita Harian yang bertajuk “Industri batik tempatan ‘dibunuh'”. Laporan yang ditulis oleh Halina Mohd Noor, Nor Hatina Shuib dan Hanneeyzah Bariah Baharin pada 12 March 2019 itu kembali menjadi perdebatan buat netizen di laman Twitter.

Laporan itu menyebut bahawa industri batik tempatan telah dibunuh oleh rakyat Malaysia sendiri apabila kebanyakan anak muda lebih berminat untuk menggayakan batik Indonesia sehingga ia menjadi trend di majlis perkahwinan, acara formal dan santai.

Manakala Pengurus Besar Noor Arfa Holdings Sdn Bhd, Wan Mohd Hafiz Wan Mohd Ariffin, yang ditemuramah oleh Berita Harian tahun lalu menyatakan anak muda cenderung memilih batik Indonesia disebabkan harganya yang murah berbanding batik tempatan yang dijual pada harga yang mahal kerana dihasilkan 100% menggunakan tangan.

Mereka juga menambah bahawa golongan yang lebih berminat memakai batik Indonesia, “itu secara tidak langsung mempromosikan batik luar dan kurang pengetahuan mengenai rekaan, identiti dan asal-usul batik Malaysia,” kata laporan terbabit.

Tidak pasti mengapa laporan tahun lalu kembali mendapat spotlight daripada netizen. Namun ia adalah isu yang baik untuk dibincangkan memandangkan batik juga adalah sebahagian daripada budaya Malaysia dan tidak dinafikan generasi muda sekarang lebih suka memakai batik Indonesia berbanding batik tempatan.

Seorang pengguna sosial media dengan nama Azielahaneem Idris telah tampil memberi reaksinya di laman Twitter. “Di mana silapnya? Industri atau rakyat?” Katanya sebelum menambah bahawa harga, rekaan dan material yang dibuat telah menjadi faktor kebanyakan daripada mereka memilih batik Indonesia.

Bagi Afiqto pula, dia lebih cenderung untuk memilih batik Indonesia disebabkan reka bentuk dan ukuran baju yang lebih menarik perhatiannya. Manakala Freaky Putra pula mencadangkan bahawa batik Malaysia sepatutnya mengikut peredaran zaman dan dijual pada harga yang murah.

Di mana silapnya? Industri atau rakyat? pic.twitter.com/ZEc6ixWCen

— Azielahaneem Idris (Ai) (@AzielahaneemIdX) August 25, 2020

Manakala bagi Bella pula, dia merasakan bahawa batik Malaysia sepatutnya dijual pada harga yang murah disebabkan kebanyakan anak muda sekarang tidak mampu untuk membeli batik tempatan yang dijual pada harga RM300 ke atas berbanding batik Indonesia yang dijual separuh daripada harga tersebut.

Nurul pula menyatakan bahawa industri batik tempatan tidak selari dengan budaya fesyen yang semakin hari semakin berkembang. “Orang memakai mengikut trend,” katanya memberi reaksi di laman Twitter.

Bagi Macky Ahmad pula, dia menyatakan bahawa batik tempatan selalu digayakan oleh golongan yang berkemampuan dan ia selalu dijual pada harga ‘premium’ untuk golongan yang berduit.

Iman Tanita al Ghul pula menyalahkan industri. Dia dalam ciapannya menyatakan bahawa dia suka dengan batik tempatan, namun ia sukar untuk diakses dan dijual pada harga yang tinggi. Tambah beliau lagi, negara jiran kita tahu bagaimana untuk memasarkan batik dan menjadikan ia mampu milik.

Pereka fesyen, Datuk Radzuan Radzwill berkata kepada Malay Mail, pemain industri batik tempatan harus menghasilkan batik secara besar-besaran. Tambah beliau lagi, batik seharusnya tidak hanya digayakan untuk urusan rasmi, kerajaan harus mempromosikan batik tempatan sebagai pakaian umum.

Pengasas Butik Batik, Amy Blair menjelaskan bahawa faktor harga masih menjadi perhatian pengguna Malaysia dan harga batik cetak Indonesia jauh lebih berpatutan jika dibandingkan dengan versi cetakan tangan.

Manakala Faizal Tehrani dalam temubual dengan Malay Mail menyatakan bahawa kelemahan dalam kebebasan reka bentuk menjadi faktor mengapa industri batik tempatan kelihatan suram.

“Ya, batik Indonesia lebih pandai, berani dan kreatif. Saya menyalahkan Islamisasi. Pereka batik kita sangat peka dengan motif dan reka bentuknya. Sebagai contoh kerana Islam, motif tertentu yang muncul dengan simbol (haiwan dll) tidak dicetak/dilukis. Bebaskan motif dan rekaan dari agama. Dengan kebebasan datang kreativiti,” kata penyelidik Institut Dunia Melayu dan Tamadun Melayu (ATMA).

Tidak mahu mengambil sikap menunding jari, pengguna dan pembuat batik tempatan perlu tampil dengan sikap terbuka.

Bagi industri batik, mereka perlu tampil dengan satu mekanisme yang lebih terbuka dengan mengambil kira trend dan fesyen anak muda sekarang. Selain itu juga, sasaran pelanggan juga perlu diperluaskan dengan hanya tidak mensasarkan golongan kelas atasan – faktor harga yang tinggi memberi makna bahawa golongan yang tidak berkemampuan bukanlah sasaran bagi industri batik tempatan.

Untuk pengguna pula, mereka perlu lebih peka dengan perbezaan corak batik tempatan dan batik Indonesia kerana ada sesetengah daripada mereka memilih corak batik luar negara disebabkan kurang peka dengan corak batik tempatan.

Terdahulu, filem animasi ‘Batik Girl’ telah berjaya merangkul pelbagai anugerah antarabangsa. Klik pautan di bawah untuk membaca.

Filem Animasi Pendek ‘Batik Girl’ Terima Pelbagai Anugerah Antarabangsa

Rahsia Sebalik Baju Batik Menteri Yang Buat Penonton ‘Terliur’ Di Depan Kaca TV

Persis Baju Batik Sekolah, Pakaian Taehyung BTS Ini Curi Perhatian Netizen